open-index/open-wikipedia-markdown huggingface dataset:
പി.ആർ. കുറുപ്പ്

കേരളത്തിലെ മുൻമന്ത്രിയും മുതിർന്ന സോഷ്യലിസ്റ്റ് പാർട്ടി നേതാവുമായിരുന്നു **പുത്തൻപുരയിൽ രാവുണ്ണിക്കുറുപ്പ്** എന്ന **പി.ആർ. കുറുപ്പ്** (30 സെപ്റ്റംബർ 1915 - 17 ജനുവരി 2001). മൂന്നും പത്തും കേരളനിയമസഭകളിലായി ഇദ്ദേഹം ജലസേചനം, സഹകരണം, വനം, ഗതാഗതം എന്നീ വകുപ്പുകൾ കൈകാര്യം ചെയ്തിരുന്നു. ഗോവിന്ദൻ നമ്പ്യാരുടെയും കുഞ്ഞുഞ്ഞാമ്മയുടെയും മകനായി 1915 സെപ്റ്റംബർ 30നാണ് പി.ആർ. കുറുപ്പ് ജനിച്ചത്. കെ.പി. ലീലാവതിയാണ് ഭാര്യ, പതിമൂന്നാം കേരള നിയമസഭയിലെ ഉമ്മൻ ചാണ്ടി മന്ത്രിസഭയിൽ കൃഷി, മൃഗ സംരക്ഷണ വകുപ്പുകളുടെ മന്ത്രിയായിരുന്ന കെ.പി. മോഹനനുൾപ്പടെ നാല് ആൺമക്കളും നാല് പെൺമക്കളും ഇദ്ദേഹത്തിനുണ്ട്.

## രാഷ്ട്രീയത്തിൽ
അധ്യാപകവൃത്തിയിൽ ഏർപ്പെട്ടിരിക്കേ തന്നെ അധ്യാപകപ്രസ്ഥാവുമായ ബന്ധപ്പെട്ട സമരങ്ങളിലും എസ്റ്റേറ്റ് തൊഴിലാളികളുടെ സമരങ്ങളിലും ഇദ്ദേഹം സജീവ പങ്കാളിയായിരുന്നു. രാഷ്ട്രീയ പ്രവർത്തനം നടത്തിയതിന്റെ പേരിൽ 1945-ൽ ഇദ്ദേഹത്തേ സർവീസിൽ നിന്നും പിരിച്ചു വിട്ടു. 1935-ൽ കോൺഗ്രസ് പാർട്ടിയിൽ പ്രവേസിച്ച പി.ആർ. കുറുപ്പ് സോഷ്യലിസ്റ്റ് ആശയങ്ങളിൽ കൂടുതൽ ആകൃഷ്ടനായതിനാൽ സോഷ്യലിസ്റ്റ് പാർട്ടിയിൽ അംഗമായി. ഒന്നാം കേരള നിയമസഭയിലേക്ക് നടന്ന തിരഞ്ഞെടുപ്പിൽ പ്രജാ സോഷ്യലിസ്റ്റ് പാർട്ടിയുടെ പ്രതിനിധിയായി കൂത്തുപറമ്പിൽ നിന്നും മത്സരിച്ച് ആദ്യ കേരളനിയമസഭയിലംഗമായി. രണ്ടാം കേരള നിയമസഭയിലും പ്രജാസോഷ്യലിസ്റ്റ് പാർട്ടിയെ പ്രതിനിധീകരിച്ച് കൂത്തുപറമ്പിൽ നിന്ന് വീണ്ടും ഇദ്ദേഹം കേരള നിയമസഭയിലേക്ക് തിരഞ്ഞെടുക്കപ്പെട്ടു. മൂന്നാം കേരള നിയമസഭയിൽ സംയുക്ത സോഷ്യലിസ്റ്റ് പാർട്ടിയുടെ (എസ്.എസ്.പി) പ്രതിനിധിയായും അഞ്ചാം നിയമസഭയിൽ കോൺഗ്രസ് പ്രതിനിധിയായും, എട്ടാം നിയമസഭയിൽ ജനതാപാർട്ടി പ്രതിനിധിയായും, പത്താം നിയമസഭയിൽ ജനതാദൾ പ്രതിനിധിയായും  പെരിങ്ങളം നിയമസഭാമണ്ഡലത്തിൽ നിന്നും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.

മൂന്നാം കേരള നിയമസഭയിൽ ഇ.എം.എസിന്റെ നേതൃത്തത്തിലുള്ള മന്ത്രിസഭയിൽ ജലസേചനം, സഹകരണം എന്നീ വകുപ്പുകൾ 1967 മാർച്ച് 6 മുതൽ 1969 ഒക്ടോബർ 21 വരെ കൈകാര്യം ചെയ്തത് കുറുപ്പാണ്. പത്താം കേരള നിയമസഭയിൽ നായനാർ മന്ത്രിസഭയിലും മന്ത്രിയായിരുന്ന ഇദ്ദേഹത്തിന് 1996 മേയ് 20 മുതൽ 1999 ജനുവർ 11 വരെ വനം, ഗതാഗതം എന്നീ വകുപ്പുകളുടെ ചുമതലയായിരുന്നു. വാർദ്ധക്യസഹജമായ അസുഖങ്ങളെത്തുടർന്ന് 1999 ജനുവരി 11-ന് മന്ത്രിസ്ഥാനം രാജിവച്ച കുറുപ്പ്, എന്നാൽ എം.എൽ.എ.യായി തുടർന്നു. 2001 ജനുവരി 17-ന് 85-ആം വയസ്സിൽ അന്തരിച്ചു.

## തിരഞ്ഞെടുപ്പുകൾ

## പ്രസിദ്ധീകരണങ്ങൾ
*എന്റെ നാടീന്റെ കഥ എന്റേയും
*ആഞ്ജനേയ സന്ദേശം

## കുടുംബം
ഭാര്യ - കെ.പി. ലീലാവതി, മക്കൾ - കെ.പി. ദിവാകരൻ, കെ.പി. മോഹനൻ, കെ.പി. നിർമ്മല, കെ.പി. രാജരത്നം, കെ.പി. ബേബി സുജയ, കെ.പി. പുഷ്പവേണി, ഡോ. കെ.പി. ബാലഗോപാലൻ, കെ.പി. പ്രേമലത.

## അവലംബം

വർഗ്ഗം:1915-ൽ ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:സെപ്റ്റംബർ 30-ന് ജനിച്ചവർ
വർഗ്ഗം:ജനുവരി 17-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ‎
വർഗ്ഗം:കേരളത്തിലെ സഹകരണവകുപ്പ് മന്ത്രിമാർ‎
വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:കേരളത്തിലെ ദേവസ്വം ബോർഡ് വകുപ്പ് മന്ത്രിമാർ‎
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
മിട്രോസ്റ്റിഗ്‌മ ബാർറ്റെറി

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മിട്രോസ്റ്റിഗ്മയിലെ ഒരു സ്പീഷിസാണ് ***മിട്രോസ്റ്റിഗ്‌മ ബാർറ്റെറി*** - ***Mitrostigma barteri***. കാമറൂണിലും ഭൂമധ്യരേഖയ്‌ക്കടുത്ത ഗിനിയായിലും ഇവയെ കണ്ടെത്തിയിട്ടുണ്ട്. ഉഷ്ണമേഖലയിലും ഉഷ്ണമേഖലക്കടുത്തുള്ള നനവുള്ള താഴ്ന്ന വന പ്രദേശങ്ങളിലുമാണ് ഇവ സാധാരണ വളരുന്നത്. സ്വാഭാവിക വാസസ്ഥലത്ത് ഇവ വംശനാശം നേരിടുന്നുണ്ട്.

## അവലംബം
* Cheek. M. 2004.  ''Mitrostigma barteri''.   2006 IUCN Red List of Threatened Species.   Downloaded on 22 August 2007.

വർഗ്ഗം:മിട്രോസ്റ്റിഗ്‌മ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
എഫ്‌-സംഖ്യ

എഫ് നമ്പർ എന്ന് പറയുന്നത് ക്യാമറയുടെ ഭൂത കണ്ണാടിയുടെ ദ്വാര വ്യാസത്തിന്റെ  അളവ് തോതാണ്
ഇത് സാധാരണയായി 1 .41 മുതൽ തുടങ്ങുന്നു 1 .4 എന്നത് ദ്വാരത്തിന്റെ ഏറ്റവും കൂടിയ അളവാണ് 1 .4 , 2 .8 എന്നിങ്ങനെയാണ് എഫ് സഘ്യ തുടങ്ങുന്നത് ഇത് കണ്ടെത്താൻ ഒരു സൂത്രവാക്യം ഉണ്ട് അത് മനസ്സിലാക്കുന്നതിനു മുൻപേ **എഫ് സ്റ്റോപ്പ്‌**F stop എന്താണെന്നു മനസ്സിലാക്കുക വളരെ ലളിതമായി പറഞ്ഞാൽ ഭൂത കണ്ണാടിയുടെ രണ്ടാമത്തെ ഏറ്റവും കൂടിയ ദ്വാരവ്യാസം രണ്ടാമത്തെ എഫ് സ്റ്റോപ്പ്‌ എന്ന് പറയുന്നു: അപ്പോൾ സൂത്രവാക്യം താഴെ കാണുന്നത് പോലെ ആയിരിക്കും

: N = \frac fD \ 

f എന്നത് ഫോക്കൽ ലെങ്ങ്ത് D എന്നത് ദ്വാരത്തിന്റെ വ്യാസം N എന്നത് എഫ് സ്റ്റോപ്പ്‌  ഈ രീതിയിൽ ക്രിയകൾ ചെയ്തുകഴിഞ്ഞാൽ
നമുക്ക് കിട്ടുക 
 
# = \sqrt{(2^{AV})}  (2 ന്റെ വർഗ്ഗമൂലം  എന്നത് 1 .414  ആണ് )

വർഗ്ഗം:ഛായാഗ്രഹണം
ചാർജ്ജ് കപ്പിൾഡ് ഡിവൈസ്

**ചാർജ്ജ്  കപ്പിൾഡ് ഡിവൈസ്** എന്ന ഈ സെൻസർ ക്യമറയിലും മട്ടും ഒരു സംവേദന ഉപകരണമായി പ്രവർത്തിക്കുന്നു. ഫിലിം ക്യമറയിൽ ഫിലിം ഉപയോഗിക്കുന്നതുപൊലെ തന്നെ ഡിജിററൽ ക്യമറയിൽ സെൻസർ ഉപയോഗിക്കുന്നു. മറ്റൊരു തരം സെൻസറാണ് സി മോസ് ര സെൻസരുകളും നിർമ്മിക്കുവൻ
സിലിക്കൺ വേഫറുകൾ ഉപയൊഗിക്കുന്നു ഇതു വളരെ ചെലവു കൂടിയ വസ്തുവാണ്. 

## പുറത്തേക്കുള്ള കണ്ണികൾ

* Journal Article On Basics of CCDs 
* CCD vs CMOS. Performance comparison 
* Nikon microscopy introduction to CCDs
മൊറിൻഡ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ തന്നെ ഉപകുടുംബമായ റുബിയോയ്ഡേയിൽ ഉൾപ്പെട്ട മൊറിൻഡേ ഗോത്രത്തിലെ ഒരു ജനുസ്സാണ് ***മൊറിൻഡ*** - ***Morinda***.. മോറസ് (*morus*) (മൾബറി) എന്ന ലാറ്റിൻ വാക്കിൽ നിന്നും *ഇൻഡിക്ക* (*indica*) (ഇന്ത്യ -എന്നർഥം) എന്ന വാക്കിൽ നിന്നുമാണ് ഈ പേരു കിട്ടിയത്. ജാപ്പനീസ്, കൊറിയൻ, ചൈനീസ് മരുന്നുകളിൽ ഔഷധമായി ഉപയോഗിക്കുന്നു. ഏകദേശം 80ഓളം ഇനങ്ങൾ ഇതിലുണ്ട്. ഇതിലെ പല ഇനങ്ങളും ലോകമെമ്പാടും ഉഷ്ണമേഖലാ പ്രദേശങ്ങളിൽ വളരുന്നുണ്ട്. ഈ ജനുസ്സിലെ ഇനങ്ങൾ മരങ്ങളായും കുറ്റിച്ചെടികളായും വള്ളികളായും വളരുന്നു. *[[Morinda citrifolia|മൊറിൻഡ സിട്രിഫോളിയ]]* എന്നയിനങ്ങൾക്ക് മുന്തിരി വള്ളികളോട് വളരെ സാമ്യമുണ്ട്. 

## ചില സ്പീഷിസുകൾ

### Formerly placed here
**[[Psychotria muscosa]]* (Jacq.) Steyerm. (as *Morinda muscosa* Jacq.)
 
## അവലംബം

## External links

* World Checklist of Rubiaceae
* Complete species list

വർഗ്ഗം:മൊറിൻഡ
കാപ്പി ചായ ഇലകൾ

**കാപ്പി ചായ ഇലകൾ** (കാപ്പി ഇലകൾ) - **Coffee tea leaves** - **coffee leaves** കോഫി റോബസ്റ്റ, കോഫി അറബിക എന്നിവയുടെ ഇലകൾ. ഇത് ഹെർബൽ ചായ ഉണ്ടാക്കാൻ ഉപയോഗിക്കുന്നു. ഈ ഇലകൾ ഉണക്കി ശാസ്ത്രീയമായി പൊടിച്ചാണ് ചായ തയ്യാറാക്കുന്നത്. നിർമ്മാണരീതി ഏറെക്കുറെ തേയിലക്കു സമമാണ്. ഇലകളും കാണ്ഡവും ഉപയോഗിച്ചുണ്ടാക്കുന്ന പരാഗ്വാ ചായയ്ക്കു സമമാണ് ഇതിന്റെ നിർമ്മാണരീതി. സാധാരണ കാപ്പിയുടെ ദോഷ ഫലങ്ങളിൽ നിന്നും ഇവ വളരെ മുക്തമാണ്. 

## അവലംബം

വർഗ്ഗം:കോഫിയ ജനുസ്സ്
കോഫി ലിബെറിക

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ കാപ്പിയിലെ ഒരിനമാണ് ***കോഫി ലിബെറിക*** - ***Coffea liberica***. ലിബെറിയൻ കോഫി എന്നും അറിയപ്പെടുന്നുണ്ട്. പടിഞ്ഞാറൻ ആഫ്രിക്കയിലെ  ലിബെറിയായിലാണ് ഇവയെ കണ്ടെത്തിയിട്ടുള്ളത്.

9 മീറ്റർ വരെ ഉയരത്തിൽ ഇവ പടർന്നു പന്തലിക്കുന്നു. കോഫി അറബികയെക്കാൾ വലിയ കായ്കൾ ഉണ്ടാകുന്നു. 19ആം നൂറ്റാണ്ടിൽ കോഫി അറബികയെക്കാൾ പ്രചാരം ഇവ ഇന്തോനേഷ്യയിൽ നേടി. കോഫി അറബികയെ രോഗം മൂലം പിഴുതു മാറ്റി കോഫി ലിബെറിക സ്ഥാനം നേടി. കോഫി അറബികയെയും റൊബസ്റ്റയെയും അപേഷിച്ച് ഇവയ്ക്ക് സ്വാദ് കൂടുതലാണ്. കിഴക്കൻ ജാവായുടെ മദ്ധ്യപ്രദേശങ്ങളിൽ ഇവ ഇന്ന് കാണപ്പെടുന്നു. ഫിലിപ്പീൻസിലെ പ്രധാനവിളയാണ് ഇന്ന് കോഫി ലിബെറിക. 1880ൽ ലിപ ഏറ്റവും അധികം  കോഫി അറബിക ഉദ്പാതകരായിരുന്നു. 1890ൽ ബാധിച്ച രോഗബാധയാൽ ഇവ ആവാസവ്യവസ്ഥയിൽ കൂട്ടത്തോടെ നശിപ്പിക്കപ്പെട്ടു. പിന്നീട് ഈ സ്ഥാനം ലിബെറിക നേടി.

## ടാക്സോണമി

*[[Coffea dewevrei|കോഫി ഡിവിറെ]]*, *[[Coffea dybowskii|കോഫി ഡൈബോവിസ്കി]]*, *[[Coffea excelsa|കോഫി എക്സെൽസ]]* എന്നിവ ആദ്യം മുതൽ പ്രത്യേക സ്പീഷിസായാണ് കണക്കാക്കിയിരുന്നത്. 2006 പുനരവലോകനം നടത്തി ഇവയെ കോഫി ലിബെറികയിൽ ഉൾപ്പെടുത്തി.

## അവലംബം

## പുറത്തേക്കുള്ള കണ്ണികൾ
*World Checklist of Rubiaceae
*''Coffea liberica'' , United Nations' Food and Agriculture Organization website

വർഗ്ഗം:കോഫിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അനുഷ്ക ഷെട്ടി

**അനുഷ്ക ഷെട്ടി** () (ജനനം: 7 നവംബർ 1980) ഒരു ഇന്ത്യൻ ചലച്ചിത്രനടിയാണ്. പ്രധാനമായും തെലുങ്ക്, തമിഴ്, എന്നീ ഭാഷകളിലെ ചലച്ചിത്രങ്ങളിലാണ് അഭിനയിക്കുന്നത്. 2005-ൽ പുറത്തിറങ്ങിയ 'സൂപ്പർ' എന്ന തെലുഗു ചലച്ചിത്രത്തിലാണ് ആദ്യമായി അഭിനയിച്ചത്.

## ജീവിതരേഖ
1981 നവംബർ 7-ന് മംഗലാപുരത്തെ പുത്തൂരിൽ ജനിച്ചു. സ്കൂൾ ജീവിതവും പഠനവും ബാംങ്കളൂരിലായിരുന്നു. പുരി ജഗത്നാഥിന്റെ 2005-ൽ പുറത്തിറങ്ങിയ സൂപ്പർ എന്ന തെലുഗു ചലച്ചിത്രത്തിലൂടെ പ്രശസ്തയായ അനുഷ്ക, തമിഴ് ചലച്ചിത്രങ്ങളിലും സജീവമായി തന്റെ അഭിനയം കാഴ്ചവെച്ചിട്ടുണ്ട്.

## ചലച്ചിത്രങ്ങൾ

## കുറിപ്പുകൾ

## അവലംബങ്ങൾ

## പുറം കണ്ണികൾ

* 

വർഗ്ഗം:1981-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഫിലിംഫെയർ പുരസ്കാരം ലഭിച്ചവർ
കോഫി മാഗ്‌നിസ്റ്റൈപുല

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ കാപ്പിയിലെ ഒരു സ്പീഷിസാണ് ***കോഫിയ മാഗ്‌നിസ്റ്റൈപുല*** - ***Coffea magnistipula***. കാപ്പി വർഗ്ഗത്തിൽ കുറ്റിച്ചെടിയായി വളരുന്ന ഇനമാണിത്. ആഫ്രിക്കയിലെ ഉഷ്ണമേഖലാപ്രദേശത്ത് ലോവർ ഗീനിയൻ വനങ്ങളിലാണ് ഇവ സർവ്വസാധാരണമായി കാണപ്പെടുന്നത്. ഇവിടെ തന്നെ സൗത്ത് കാമറൂൺ പ്ലേറ്റിലും, ഗബോണിലെ ചൈലു മാസിഫിലും ആണ് ഇവ കൂടുതലായുള്ളത്.

## അവലംബം

വർഗ്ഗം:കോഫിയ ജനുസ്സിൽ ഉൾപ്പെടുന്ന സസ്യങ്ങൾ
കരിമ്പൂച്ച

കറുത്ത രോമങ്ങൾ ഉള്ള പൂച്ചയെ ആണ് **കരിമ്പൂച്ച** (ഇംഗ്ലീഷ്  : ബ്ലാക്ക്‌ ക്യാറ്റ്) എന്ന് വിളിക്കുന്നത്. ഇവ ഒരു ജെനുസോ വർഗമോ അല്ല മറിച്ചു ഇവ രണ്ടു ജെനുസുകളുടെ സങ്കലനമോ അതോ ഒരു ജെനുസിൽ പെട്ടതോ ആകാം. കറുത്ത രോമത്തോട് കൂടിയ ബോംബെ എന്ന ജെനുസിൽ പെട്ട പൂച്ച ഇതിനൊരു ഉദാഹരണം ആണ്. മുഴുവനായി കറുപ്പാകുന്ന അവസ്ഥ ആൺ പൂച്ചകളിലും പെൺ പൂച്ചകളിലും ഒരു പോലെ കാണുന്നു. ചില സംസ്കാരങ്ങളിൽ കരിമ്പൂച്ച ഭാഗ്യത്തിന്റെ ലക്ഷണം ആണ് എന്നാൽ ചിലതിൽ ആകട്ടെ നിർഭാഗ്യത്തിന്റെയും. 

ക്യാറ്റ് ഫാൻസിയേർസ് അസോസിയേഷൻ 21 ജെനുസ്സികളിലായി കറുത്ത പൂച്ചകളെ ഉൾപ്പെടുത്തിയിട്ടുണ്ട്.

കരിമ്പൂച്ചകളെ ദത്ത് എടുക്കുന്നത് പ്രോത്സാഹിപ്പിക്കുവാനായി ഓഗസ്റ്റ്‌ പതിനേഴു **ദേശിയ കരിമ്പൂച്ച ബോധവൽകരണ ദിനം** ആയി ആചരിക്കുന്നു. 
## ചരിത്രപരമായ ബന്ധങ്ങൾ

പല രാജ്യങ്ങളിലെയും സംസ്കാരങ്ങളിൽ കരിമ്പൂച്ചകളെക്കുറിച്ച്‌ ഉള്ള വിശ്വാസങ്ങൾ പലതാണ്. ഗ്രേറ്റ് ബ്രിട്ടനിലും അയർലാന്റിണ്ടിലും കരിമ്പൂച്ച ഭാഗ്യത്തിന്റെ ചിഹ്നം ആണ്. സ്കോട്ട്‌ലൻഡ്ണ്ടുകാർ വിശ്വസിക്കുന്നത് പരിചയം ഇല്ലാത്ത കരിമ്പൂച്ച വീട്ടിൽ വന്നു കയറുന്നത് സമൃദ്ധിയുടെ ലക്ഷണം ആയിട്ടാണ് .

## കരിമ്പൂച്ച - സാംസ്ക്കാരികം
### ചലച്ചിത്രം
*ഫെലിക്സ് ദി ക്യാറ്റ് എന്ന കാർട്ടൂൺ ലോക പ്രശസ്തം ആണ് ഇതിൽ ഫെലിക്സ് എന്ന പൂച്ച ഒരു കരിമ്പൂച്ച ആണ്
*1934ലും 1941ലും  പുറത്തിറങ്ങിയ ചലച്ചിത്രം ദി ബ്ലാക്ക്‌ ക്യാറ്റ്
*1981ൽ പുറത്തിറങ്ങിയ ചലച്ചിത്രം ദി ബ്ലാക്ക്‌ ക്യാറ്റ്
*1998ൽ പുറത്തിറങ്ങിയ ചലച്ചിത്രം ബ്ലാക്ക്‌ ക്യാറ്റ് വൈറ്റ് ക്യാറ്റ്
*1993ൽ പുറത്തിറങ്ങിയ ഹോസുസ് ഫോസുസ് എന്ന ചിത്രത്തിലെ കരിമ്പൂച്ച .

## അവലംബം

വർഗ്ഗം:മാർജ്ജാരവംശം
മനുഷ്യാവകാശ ദിനം

ഐക്യരാഷ്ട്രസഭയുടെ ആഹ്വാനപ്രകാരം എല്ലാ വർഷവും ഡിസംബർ 10 മനുഷ്യാവകാശദിനമായി ആചരിക്കുന്നു. വിശ്വജനീനമായ മനുഷ്യാവകാശ പ്രഖാപനം (UDHR)1948 ഡിസംബർ 10നാണ് ഐക്യരാഷ്ട്രസഭ പ്രഖ്യാപിച്ചത്.
1950 ഡിസംബർ 4 നു  എല്ലാ അംഗരാജ്യങ്ങളെയും മനുഷ്യാവകാശരംഗത്ത് പ്രവർത്തിക്കുന്ന സംഘടനകളെയും ഐക്യരാഷ്ട്രസഭ തങ്ങളുടെ  പൊതു സമ്മേളനത്തിൽ വിളിച്ച് കൂട്ടി ഈ ദിനം ആഘോഷിക്കാൻ തീരുമാനമെടുത്തു.
## മനുഷ്യാവകാശം
ഓരോവ്യക്തിക്കും അന്തസ്സും സുരക്ഷയും ഉറപ്പാക്കി സമൂഹത്തിൽ ജീവിക്കാനുള്ള അവകാശമാണിത്. സ്വകാര്യത, മതവിശ്വാസം, അഭിപ്രായ പ്രകടനം എന്നിവയ്ക്കുള്ള സംരക്ഷണം, വീട്, ഭക്ഷണം, വസ്ത്രം എന്നിവയോടു കൂടിയ ജീവിതം നയിക്കാനുള്ള അവകാശം,വാർദ്ധക്യം, വൈധവ്യം, ശാരീരിക ബലഹീനതകൾ ഉൾപ്പെടെയുള്ള അവശത   എന്നീ അവസ്ഥയിൽ ലഭിക്കേണ്ട സംരക്ഷണം, നിയമത്തിനുമുന്നിൽ ഉള്ള സംരക്ഷണം, കുറ്റവാളി എന്ന് തെളിയിക്കപ്പെടും വരെ നിരപരാധിയായി പരിഗണിക്കപ്പെടാനുള്ള അവകാശം, അന്യായമായിൽ തടങ്കലിൽ പാർപ്പിക്കില്ല എന്ന ഉറപ്പ് ഇവയെല്ലാം അന്താരാഷ്ട്ര തലത്തിൽ തന്നെ മനുഷ്യാവകാശങ്ങളായി പരിഗണിക്കപ്പെട്ടിരിക്കുന്നു.
## ദിനാചരണം
എല്ലാ വർഷവും ഈ ദിനത്തിൽ മനുഷ്യാവകാശ പ്രശ്നങ്ങൾ സംബന്ധിച്ചുള്ള വിഷയങ്ങളിലാകും ലോകമെമ്പാടും പരിപാടികൾ സംഘടിപ്പിക്കുന്നത്.  ഉന്നതതല രാഷ്ട്രീയ സമ്മേളനങ്ങളും സാംസ്കാരിക പരിപാടികളും ഇതിൽ ഉൾപ്പെടുന്നു. മനുഷ്യാവകാശ രംഗത്ത് പ്രവർത്തിക്കുന്ന നിരവധി സർക്കാർ, സർക്കാരേതര സംഘടനകൾ ഈ ദിനത്തിൽ വിവിധ പരിപാടികൾ സംഘടിപ്പിക്കുന്നു.
## മനുഷ്യാവകാശ പുരസ്ക്കാരം
അഞ്ച് വർഷം കൂടുമ്പോൾ നൽകുന്ന മനുഷ്യാവകാശം സംബന്ധിച്ചുള്ള അവാർഡും ഈ ദിനത്തിലാണ് നല്കുന്നത്. 1988 ലെ പുരസ്ക്കാരം ഇന്ത്യൻ ജീവകാരുണ്യ  പ്രവർത്തകൻ ബാബ ആംതെ നേടി.ബല

## 2011 ലെ വിഷയം
**മനുഷ്യാവകാശ  സംരക്ഷകരുടെ സഹായത്തിന്  സാമൂഹ്യ മാധ്യമങ്ങളും സാങ്കേതികതയും** എന്നതാണ് ഈ വർഷത്തെ ദിനാചരണത്തിനായി   തെരഞ്ഞെടുക്കപ്പെട്ടിട്ടുള്ള വിഷയം. 

അവലംബം 



വർഗ്ഗം:വിശേഷദിനങ്ങൾ
വർഗ്ഗം:ഡിസംബർ 10
മാനീച്ച

ക്രൈസോപ്സ്  (Chrysops) ജനുസിൽപ്പെട്ട  ഒരിനം ഈച്ചയാണ്  **മാനീച്ച** (Deer fly) അഥവാ **ഡ്രാക്കുള ഈച്ച**. കീട വിഭാഗത്തിൽ  (Insecta)  *ടബനിടായ്*  (Tabanidae) കുടുംബത്തിലെ അംഗങ്ങളാണ് ഇവ. മനുഷ്യനെയും മൃഗങ്ങളെയും ആക്രമിച്ചു ചോര കുടിക്കുന്ന സ്വഭാവം ഇവയിലെ പെൺ ഈച്ചകൾക്കുണ്ട്. ആണീച്ചകളുടെ ഭക്ഷണം  പൂമ്പൊടിയാണ്. സ്വർണ നിറം അല്ലെങ്കിൽ പച്ച നിറത്തിലുള്ള കണ്ണുകൾ ഇവയുടെ പ്രത്യേകതയാണ്.
## രൂപ വിജ്ഞാനീയം
വേട്ടാഉളിയാൻ കീടങ്ങളെക്കാൾ (Wasps ) ചെറിയവയാണ് ഇവ. സ്വർണ നിറം അല്ലെങ്കിൽ പച്ച നിറത്തിലുള്ള കണ്ണുകൾ, സുതാര്യമായ ചിറകുകളിൽ കറുത്ത വീതിയുള്ള വരകൾ എന്നിവ പ്രത്യേകതകളാണ്. പെൺ ഈച്ചകൾ, മക്സില്ല, മാണ്ടിബിൾ  എന്നാ കത്തിപോലെ മൂർച്ചയുള്ള വദന ഭാഗങ്ങൾ ഇരയുടെ ശരീരത്തിൽ കുത്തിയിറക്കി ചോര കുടിക്കുന്നു. കുത്തേല്ക്കുന്ന സ്ഥലത്ത് കുരിശു പോലെ അടയാളം ഉണ്ടാവും. കുത്തേറ്റാൽ ഇവയുടെ ഉമിനീരിലെ രാസ പദാർഥങ്ങൾ കാരണം കഠിന വേദനയും ചൊറിച്ചിലും സാധാരണം. അലർജി മുഖാന്തരം മറ്റു  അസുഖങ്ങളും  ഉണ്ടാകാം.

## ശത്രുക്കൾ
വെട്ടാഉളിയാൻ,  തുമ്പി, ചില പക്ഷികൾ എന്നിവ ഇവയുടെ ശത്രുക്കളാണ്.
## ജീവചക്രം
കൂടുതൽ ഈർപ്പമുള്ള സ്ഥലത്ത് ഇവയെ കാണപ്പെടുന്നു. ജലാശയത്തിനു സമീപമുള്ള ചെടികളുടെ ഇലകളിൽ കറുത്ത് മിനുങ്ങുന്ന മുട്ടകൾ ഇടുന്നു. വെള്ളത്തിൽ വളരുന്ന ലാർവ , കരയ്ക്കടുത്തുള്ള   ചെളിയിൽ സമാധി കൂടി, തുടർന്ന് മാനീച്ചയായി പറന്നുയരുന്നു.  
## രോഗ സംക്രമണം
ടുലെറിമ (Tularemia), ആന്ത്രാക്സ്  (Anthrax), ലോയ ലോയ മന്ത്  വിര (Loa  Loa  filariasis) എന്നിവയെ മാനീച്ച സംക്രമിപ്പിക്കും.
## ഇവയുടെ സാന്നിധ്യം
കേരളത്തിലെ കോതമംഗലത്തും  സമീപ പ്രദേശങ്ങളിലും ഇവയുടെ ശല്യം 2011  ഡിസംബർ  ആദ്യ ആഴ്ചകളിൽ  രേഖപ്പെടുത്തിയിട്ടുണ്ട്. 2018 ല് കാഞ്ഞൂരിലും തൊട്ടടുത്ത ഗ്രാമമായ ചൊവ്വരയിൽ 2021 ജൂണിലും കണ്ടെത്തിയിട്ടുണ്ട്.

## അവലംബം

മലയാള മനോരമ ദിനപത്രം, 2011  ഡിസംബർ 9, കൊച്ചി എഡിഷൻ .

വർഗ്ഗം:ഷഡ്‌പദങ്ങൾ

bat-smg:Aklīs
വീണ മാലിക്ക്

ഒരു പാകിസ്താനി നടിയും മോഡലും കോമേഡിയനുമാണ് **വീണ മാലിക്ക്**. ടെലിവിഷൻ വാർത്താ ചാനലുകൾ  സിനിമാ എന്നീ മാധ്യമങ്ങളില് പ്രവർത്തിക്കുന്ന വീണ തന്റെ അവതരണത്തിന് ഒരുപാട് പ്രശംസകൾ നേടിയിട്ടുണ്ട്. ഉർദു സിനിമയിലെ മുൻനിര നടി കൂടിയാണ്. സാമൂഹിക, സാംസ്ക്കാരിക പ്രവർത്തനങ്ങളിൽ സജീവമായ വീണ ലോക ആരോഗ്യ സം ഘടനയുടെ പ്രതിനിധി എന്ന നിലയിലും പ്രശസ്തയാണ്.

## ജീവിതരേഖ

പാകിസ്താനിലെ റാവൽ പിണ്ടിയിലാണ് വീണ ജനിച്ചത്. പാകിസ്താനി സൈന്യത്തിൽ ജോലി ചെയ്യുന്ന അലി മാലിക്ക് ആണ് പിതാവ്. സീനത്ത് മാലിക്ക് ആണ് മാതാവ്.

സിനിമാ നടിയാകുന്നതിന് മുമ്പ് വീണ ടെലിവിഷന് ചാനലുകളിൽ കൊമേഡിയൻ ആയിരുന്നു. ഷാൻ , സാറാ ഷേയ്ക്ക് എന്നിവരുടെ കൂടെ തേരെ പ്യാര് മേം (2000) എന്ന ചിത്രത്തിൽ അഭിനയിച്ച് സിനിമാരംഗത്ത് എത്തി. ആ ചിത്രം ഒരു വിജയമായിരുന്നു. സഹനടിയായിട്ടാണ് അവർ അതിൽ അഭിനയിച്ചത്. പിന്നീട് ജാവേദ് ഷേയ്ക്കിന്റെ യെഹ് ദില് ആപ് ക ഹുവാ (2002) എന്ന ചിത്രത്തിൽ സഹനടിയായി.

2003-ൽ വീണ  Pind Di Kuri എന്ന പഞ്ചാബി സിനിമയിൽ അഭിനയിച്ചു. ആ ചിത്രം ഒരു പരാജയമായിരുന്നെങ്കിലും ഇന്ത്യ-പാക്ക് സം യുക്തസംരംഭം എന്ന നിലയിൽ ഏതാണ്ട് 70 മില്ല്യൻ രൂപാ വാരിക്കൂട്ടി. അസ്ക്കാരിയുടെ "Sassi Punno" (2003) എന്ന സിനിമയിൽ അഭിനയിച്ചെങ്കിലും അത് പരാജയമായിരുന്നു. പിന്നീട് റഫീക്കിന്റെ ജഗീറിൽ അഭിനയിച്ചു. 2005-ൽ അഭിനയിച്ച ബവു ബദ്മാഷ് താരങ്ങളുടെ അഭാവം കൊണ്ട് ശ്രദ്ധ നേടിയില്ല. പിന്നീട് റീമാ ഖാന്റെ കൊയി തുജ് സ കഹാന് (2005) എന്ന സിനിമയിൽ അഭിനയിച്ചത് വൻ വിജയമായിരുന്നു. 2007-ൽ വീണ ആദ്യത്തെ ലക്സ് സ്റ്റൈൽ പുരസ്ക്കാരം നേടി.

2008-ൽ വീണ റഫീക്കിന്റെ മൊഹബത്തേൻ സാഞ്ചിയാൻ പഞ്ചാബി സിനിമയിൽ അഭിനയിച്ചു. അതും വിജയമായിരുന്നു. അതേ വർഷം അഭിനയിച്ച റാസയുടെ കഭി പ്യാർ ന കർ ന പരാജയപ്പെട്ടു. 2008 2008 ലെ വീണയുടെ അവസാന ചിത്രം അല്ത്താഫിന്റെ ഇഷ്ക്ക് ബെപർ വാ ആയിരുന്നു.
2010-ൽ  റഫീക്കിന്റെ മേൻ ജീനാ തേരെ നാൽ , ബേയ്ഗിന്റെ കോമഡി സിനിമാ മിസ്സ് ദുനിയാ എന്നീ ചിത്രങ്ങളിൽ അഭിനയിച്ചു.

## ടെലിവിഷൻ

2002-ൽ  വീണ പ്രൈം ടി വി യിലെPrime TV പ്രൈം ഗുപ്ഷുപ് എന്ന പരിപാടിയിലേയ്ക്ക് അവതാരികയായി ക്ഷണിക്കപ്പെട്ടു. അത് അവരുടെ നർമ്മത്തിന് പുതിയ വഴിത്താര തെളിച്ചു.

തുടർന്ന് Geo TV-ലെ  Hum Sub Umeed Say Hain എന്ന പരിപാടിയിൽ അവതാരകയായി.

2007-ൽ  ലക്സ് സ്റ്റൈൽ അവാർഡിന്റെ റെഡ് കാർപ്പെറ്റിൽ ‘most stylish celebrity on the carpet’ സ്ഥാനം നേടി. 2010 ഒക്ടോബറിൽ ഇന്ത്യയിലെ ബിഗ് ബോസ് സീസൺ  4-ൽ പങ്കെടുത്തു. പുറത്തായെങ്കിലും അവസാനത്തെ ആറ് പേരിൽ ഒരാളായിരുന്നു. ഷോയുടെ ഫിനാലെയിലും പങ്കെടുത്തിരുന്നു. ബിഗ് ബോസിൽ പങ്കെടുത്തതിന് ശേഷം വീണ ലിബറൽ മുസ്ലിമിന്റെ ശബ്ദം എന്ന പേരിൽ അറിയപ്പെട്ടു.

2011 ഫെബ്രുവരിയിൽ ഇന്ത്യയിലെ ക്രിക്കറ്റ് ലോകകപ്പ് റിയാലിറ്റി ഷോ ആയ "ബിഗ് ടോസ്"ന്റെ  ഭാഗമായി. രാഖി സാവന്ത് ആയിരുന്നു എതിർ സ്ഥാനത്ത്. 2011 മാർച്ചിൽ വീണ ബിഗ് ബോസിലെ ഒരു മത്സരാർത്ഥിയുമായി വഴി വിട്ട ബന്ധം നയിച്ചുവെന്ന് ഒരു മുഫ്തി ആരോപിച്ചു. റിയാലിറ്റി ഷോ കണ്ടിട്ടില്ലെന്ന് മുഫ്തി പറഞ്ഞെങ്കിലും. പാകിസ്താനി മാധ്യമങ്ങളുടെ ഇരട്ടത്താപ്പിനെതിരെ അന്ന് വീണ സംസാരിച്ചിരുന്നു.

വീണയുടെ നഗ്നചിത്രം ഇന്ത്യയിലെ മാസികയിൽ അച്ചടിച്ചു വന്നത് പാകിസ്താനിൽ കോളിളക്കമുണ്ടാക്കി. കൈയ്യിൽ ഐ.എൻ.എ. എന്ന് എഴുതിയിരുന്നതും വിവാദമായി. വീണ നഗ്നചിത്രത്തിൽ പോസ് ചെയ്തിട്ടില്ലെന്ന് അറിയിച്ച് മാസികയ്ക്കെതിരെ കേസ് കൊടുക്കുകയായിരുന്നു.

### FHM Images

വീണ രണ്ട് വർഷമായി  ലോകാരോഗ്യസംഘടനയുടെ പ്രതിനിധിയായി പ്രവർത്തിക്കുന്നുണ്ട്. എസ്.ഒ.എസ്. കുട്ടികളുടെ ഗ്രാമത്തിന്റെ ഒരോ കുട്ടികൾക്ക് സ്പോൺസർ  ചെയ്യുന്നു.

## ചലച്ചിത്രങ്ങൾ

### ടെലിവിഷൻ പരിപാടികൾ

## അവലംബം

## പുറത്തേയ്ക്കുള്ള കണ്ണികൾ
*Official Website 
* Veena, Vida, Vici*[[Express Tribune]]*
*
സ്നേക്ക് വൈൻ

പാമ്പുകളെ മദ്യത്തിൽ മുക്കിവച്ച് ഉണ്ടാക്കുന്ന ഒരു തരം വീഞ്ഞ് ആണ് **സ്നേക്ക് വൈൻ**. ചൈനയിലാണ് ഇത് ആദ്യമായി ഉപയോഗിക്കപ്പെട്ടതെന്ന് പറയപ്പെടുന്നു. ചൈന, വിയറ്റ്നാം, തെക്കുകിഴക്കൻ ഏഷ്യൻ രാജ്യങ്ങൾ എന്നിവിടങ്ങളിലാണ് സ്നേക്ക് വൈൻ സാധാരണയായി ഉപയോഗിക്കുന്നത്.

വിഷപ്പാമ്പുകളെയാണ് ഈ വീഞ്ഞ് ഉണ്ടാക്കാൻ ഉപയോഗിക്കുക. പാമ്പുകളെ വീഞ്ഞിൽ മുക്കി വയ്ക്കുന്നു. വിഷം വീഞ്ഞിൽ അലിഞ്ഞ് ചേരുന്നതിന് വേണ്ടിയാണിത്. പാമ്പിന്റെ മറ്റ് അംശങ്ങൾ ഉപയോഗിക്കാറില്ല. മദ്യത്തിലെ എഥനോളുമായി ചേർന്ന് വിഷം വീഞ്ഞിൽ ലയിക്കുന്നു.
തായ്‌വാനിലെ ഹാക്സി സ്ട്രീറ്റ് നൈറ്റ് മാർക്കറ്റ് സ്നേക്ക് വൈൻ ഉല്പന്നങ്ങൾക്ക് പ്രശസ്തമാണ്.

## തരങ്ങൾ
വിവിധ തരം സ്നേക്ക് വൈനുകൾ ഉണ്ട്:

**സ്റ്റീപ്പ്ഡ്**: വലിയ ഇനം വിഷപാമ്പിനെ ചില്ലുജാറിലെ വൈനിൽ മുക്കി വച്ചാണ് ഇതുണ്ടാക്കുന്നത്. ചിലപ്പോൾ ചെറിയ ഇനം പാമ്പിനെ ഔഷധ സസ്യങ്ങളുമായി ചേർത്തും ഇതുണ്ടാക്കാറുണ്ട്.

**മിക്സഡ്**: പാമ്പിന്റെ ശരീരത്തിലെ ദ്രവം വൈനിൽ കലർത്തി ഉടനെ തന്നെ ഉപയോഗിക്കുന്നു. പാമ്പിനെ മുറിച്ച് രക്തം കലർത്തി സ്നേക്ക് ബ്ലഡ് വൈനും ഉണ്ടാക്കാറുണ്ട്. സ്നേക്ക് ബൈൽ വൈൻ ഉണ്ടാക്കുന്നത് ഇതേ രീതിയിൽ പിത്താശയത്തിലെ ദ്രവം എടുത്തിട്ടാണ്.

## ചരിത്രം
ചൈനയിൽ പ്രാചീനകാലം തൊട്ടേ പാമ്പുകളെ മരുന്നുകൾക്കായി ഉപയോഗിക്കാറുണ്ടായിരുന്നു. സൌ രാജവംശക്കാലത്താണ് (771 ബി സി) സ്നേക്ക് വൈൻ ആദ്യമായി നിർമ്മിക്കപ്പെട്ടതെന്ന് കരുതുന്നു. പാമ്പുകളെ മരുന്നുണ്ടാക്കാനായി ഉപയോഗിക്കാൻ തുടങ്ങിയത് ഷെന് നോങ് ബെൻ കാവൊ ജിങ് എന്ന വൈദ്യശാസ്ത്ര പുസ്തകത്തിൽ പറയുന്നുണ്ട്. പാമ്പുകളെ ഉപയോഗിക്കുന്നതിനെക്കുറിച്ചുള്ള വിശദമായ വിവരങ്ങൾ ലി ഷിസെൻ എഴുതിയ ബെൻ കാവൊ ഗാങ്മു എന്ന ഗ്രന്ഥത്തിൽ ഉണ്ട്.

വർഗ്ഗം:വീഞ്ഞ്
കോഫി ചാരിയെറിന

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ കാപ്പിയിലെ ഒരു സ്പീഷിസാണ് ***കോഫിയ ചാരിയെറിന*** - ***Coffea charrieriana***. കഫീൻ ഇല്ലാത്ത ഈ ഇനം കാമറൂണിലാണ് കണ്ടെത്തിയിട്ടുള്ളത്. മദ്ധ്യ ആഫ്രിക്കയിൽ നിന്നുള്ള കഫീൻ ഇല്ലാത്ത ഏക ഇനം കാപ്പിയുമാണിത്.. 2008ൽ ഇന്റർനാഷണൽ ഇൻസ്റ്റിറ്റ്യൂട്ട് ഫോർ സ്പീഷിസ് എക്സ്പ്ലോറേഷൻ അരിസോണ സ്റ്റേറ്റ് യൂണിവേഴ്സിറ്റിയിൽ വച്ച് ടാക്സോണമിസ്റ്റുകളുടെ സംഘവുമായി ചേർന്ന് മികച്ച 10 സ്പീഷിസുകകളെ തിരഞ്ഞെടുത്തതിൽ *കോഫിയ ചാരിയെറിന* ഉണ്ടായിരുന്നു.. 

## അവലംബം

വർഗ്ഗം:കോഫിയ ജനുസ്സിൽ ഉൾപ്പെടുന്ന സസ്യങ്ങൾ
മൗറേറ്റിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***മൗറേറ്റിയ*** - ***Mouretia***.

## സ്പീഷീസ്
ലിസ്റ്റ് അപൂർണ്ണം:-
* *[[Mouretia tonkinensis|മൗറേറ്റിയ ടോങ്കിനെൻസിസ്]]*, Pitard

വർഗ്ഗം:മൗറേറ്റിയ
നനകിഴങ്ങ്

ഡയോസ്ക്കോറിയേസി (Dioscoriaceae) സസ്യകുടുംബത്തിൽപ്പെടുന്ന കാച്ചിൽവർഗവിളയാണ് **നനകിഴങ്ങ്**. (ശാസ്ത്ര നാമം: ഡയസ്ക്കോറിയ എസ്ക്കുലെന്റ (Dioscorea esculenta)). ഉഷ്ണമേഖലാ കിഴങ്ങുവിളയായ നനകിഴങ്ങ് അഥവാ ചെറുകിഴങ്ങ് ഏഷ്യൻ രാജ്യങ്ങൾ, വെസ്റ്റിൻഡീസ്, തെക്കെ അമേരിക്ക, പസഫിക് ദ്വീപുകൾ‍, ആഫ്രിക്കയുടെ ചില ഭാഗങ്ങൾ തുടങ്ങിയ പ്രദേശങ്ങളിലെ ജനങ്ങളുടെ ഒരു പ്രധാന ഭക്ഷ്യവിളയാണ്. കേരളത്തിലും ഇത് സാധാരണയായി കൃഷിചെയ്തു വരുന്നു.

## പരിപാലനം

നനകിഴങ്ങ് പടർന്നുകയറുന്ന ദുർബലസസ്യമാണ്. തണ്ട് ബലം കുറഞ്ഞതായതിനാൽ കുറ്റികൾ നാട്ടിയോ കയറുകെട്ടിയോ താങ്ങുകളിലോ വൃക്ഷങ്ങളിലോ പടർത്തുന്നു. തണ്ടിന് നാലു കോണുകളുണ്ട്. തണ്ടിൽ ഏകാന്തരന്യാസത്തിലോ സമ്മുഖമായോ ഇലകൾ വ്യന്യസിച്ചിരിക്കുന്നു. ഇലകൾ വലിപ്പം കൂടിയതും ഹൃദയാകാരത്തിലുള്ളതുമാണ്. വളരെ അപൂർവമായേ ഇത് പുഷ്പിക്കാറുള്ളൂ. ഇലകളുടെ കക്ഷ്യങ്ങളിൽ നിന്ന് നീണ്ടുനേർത്ത പാനിക്കിൾ പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. പുഷ്പങ്ങൾ വളരെച്ചെറുതും ഏകലിംഗിയുമാണ്. ആറ് പരിദളപുടങ്ങൾ രണ്ട് നിരകളിലായി ക്രമീകരിച്ചിരിക്കുന്നു. പെൺപുഷ്പങ്ങൾക്ക് മൂന്ന് വർത്തികളും ഒരു അധസ്ഥിത അണ്ഡാശയവുമുണ്ട്. ആൺ പുഷ്പങ്ങൾക്ക് ആറുകേസരങ്ങളും ഒരു വന്ധ്യ അണ്ഡാശയവുമുണ്ട്. കായ് സംപുടമോ ബെറിയോ ആയിരിക്കും. കായ്കൾ പരന്നതും 2.5 സെ.മീ. നീളവും 4 സെ.മീ. വീതിയും ഉള്ളവയുമാണ്. വിത്തുകളുടെ അരിക് ചിറകുപോലുള്ള അവയവമായി രൂപാന്തരപ്പെട്ടിരിക്കുന്നു. അണ്ഡാകൃതിയിലുള്ള വിത്തിന്റെ ഒരറ്റം കൂർത്തതും കാറ്റിൽ പറന്ന് വിത്തുവിതരണം നടത്തുന്നതുമാണ്.

നനകിഴങ്ങിന്റെ വേരുകൾ കിഴങ്ങുകളായി രൂപപ്പെടുന്നു. 8-10 മാസങ്ങൾകൊണ്ട് കിഴങ്ങുകൾ പാകമാകുന്നു. കിഴങ്ങിൽ ഡയോസ്കോറിൻ എന്ന ആൽക്കലോയ്ഡ് അടങ്ങിയിട്ടുണ്ട്.

നന കിഴങ്ങിന്റെ മറ്റൊരു പ്രധാന പ്രത്യേകത എന്നാൽ മറ്റ് വളളികളിൽ നിന്ന് വിഭിന്നമായി ഇവ ഇടതു  വശത്തേക്ക് ചുറ്റിയാണ് വളളി വീശുന്നത്. കാച്ചിലും മറ്റ് വളളികളും വലതു വശത്തേക്കാണ് വളളി വീശുന്നത്
## അവലംബം
*http://ecocrop.fao.org/ecocrop/srv/en/cropView?id=939 
*http://www.henriettesherbal.com/plants/dioscorea/esculenta.html
*http://www.academicjournals.org/ajb/PDF/pdf2007/20Aug/Olayemi%20and%20Ajaiyeoba.pdf

## പുറത്തേക്കുള്ള കണ്ണികൾ

വർഗ്ഗം:ഡയസ്കോറിയ
വർഗ്ഗം:കിഴങ്ങുകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
മൗറേറ്റിയ ടോങ്കിനെൻസിസ്

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മൗറേറ്റിയയിലെ ഒരു സ്പീഷിസാണ് ***മൗറേറ്റിയ ടോങ്കിനെൻസിസ്*** - ***Mouretia tonkinensis***. വിയറ്റ്നാമിലാണ് ഇവ സർവ്വസാധാരണമായി കാണപ്പെടുന്നത്.

## അവലംബം
* World Conservation Monitoring Centre 1998.  ''Mouretia tonkinensis''.   2006 IUCN Red List of Threatened Species.   Downloaded on 22 August 2007.

വർഗ്ഗം:മൗറേറ്റിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
സെൻട്രൽ ബിൽഡിംഗ് റിസർച്ച് ഇൻസ്റ്റിറ്റ്യൂട്ട്, റൂർക്കി

### പ്രധാന  ദൗത്യം
സി. എസ്. ഐ. ആറിൻറെ ഘടകമായ ‘‘‘സി. ബി. ആർ. ഐ’’’ റൂർക്കിയിലാണ്(ഉത്തരാഖണ്ഡ് സംസ്ഥാനം). കെട്ടിടനിർമ്മാണത്തിൻറെ ശാസ്ത്രസാങ്കേതിക വശങ്ങളെക്കുറിച്ച് പഠനം നടത്തുകയാണ് പ്രധാന ദൗത്യം.  1947 ലാണ് ഈ ഗവേഷണശാല സഥാപിതമായത്.  ഗ്രാമീണവും നാഗരീകവുമായ ഭവനങ്ങൾക്ക്  അനുയോജ്യമായ രൂപകല്പന നൽകുക, നിർമ്മാണപദാർത്ഥങ്ങൾ നിർദ്ദേശിക്കുക എന്നിവ കൂടാതെ കെട്ടിടങ്ങളുടെ അടിത്തറ ശക്തമാക്കാനും  ഊർജ്ജനഷ്ടം സംഭവിക്കാതിരിക്കാനും അത്യാഹിതങ്ങൾ ഒഴിവാക്കാനുമുളള പരിഹാര മാർഗ്ഗങ്ങൾ കണ്ടെത്തുകയും ചെയ്യുന്നു. 

### പഠന/പരിശീലന സൗകര്യങ്ങൾ
കെട്ടിടനിർമ്മാണത്തിൻറെ ശാസ്ത്രസാങ്കേതിക സാമ്പത്തിക വിഷയങ്ങളിൽ  സി. ബി. ആർ. ഐ പരിശീലനക്കാമ്പുകൾ നടത്താറുണ്ട്

### പൂർണ്ണ വിലാസം
സെൻട്രൽ ബിൽഡിംഗ് റിസർച്ച് ഇൻസ്റ്റിറ്റ്യൂട്ട്,റൂർക്കി,  ഉത്തരാഖണ്ഡ്- 247 667 ഇന്ത്യ

ഫോ:	+91-1332-272243
ഫാക്സ് :	+91-1332-272272

Email: director@cbri.in ;director@cbrimail.com

## അവലംബം


വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
സെൻട്രൽ ഇലക്ട്രോണിക്സ് എഞ്ചിനിയറിംഗ് റിസർച്ച് ഇൻസ്റ്റിറ്റ്യൂട്ട്, പിലാനി

പിലാനി കേന്ദ്രമായുളള ′***സെൻട്രൽ ഇലക്ട്രോണിക്സ് എഞ്ചിനിയറിംഗ് റിസർച്ച് ഇൻസ്റ്റിറ്റ്യൂട്ട്***'   (സീരി),  സി. എസ്. ഐ. ആറിൻറെ ഘടകമാണ്. ഇലക്ട്രോണിക്സിൻറെ അത്യാധുനിക മേഖലകളിൽ ഗവേഷണ വികസന പ്രവർത്തനങ്ങൾക്കായി 1953-ൽ ഈ സ്ഥാപനം രൂപം കൊണ്ടു. രാജസ്ഥാനിലെ പിലാനിയിലാണ് സ്ഥാപനം സ്ഥിതി ചെയ്യുന്നത്. 
## പ്രധാന ഗവേഷണ മേഖലകൾ
# ഇലക്ട്രോണിക്സ് സിസ്റ്റംസ് 
# മൈക്രോവേവ് ട്യൂബ്സ് 
# സെമ് കണ്ടക്റ്റർ ഡിവൈസസ് 
# ഡിജിറ്റൽ സിഗ്നൽ പ്രൊസസ്സിംഗ് 

സീരിക്ക് ചെന്നൈയിൽ ഒരു ഉപകേന്ദ്രം കൂടിയുണ്ട്. 1974ലാണ് ഇത് പ്രവർത്തനമാരംഭിച്ചത്.

## പഠന ഗവേഷണ സൗകര്യങ്ങൾ
പി.എച്ച്.ഡിക്കു പുറമെ ബി.ഇ/എം.ഇ/ബി.ടെക്/എം.ടെക് വിദ്യാർത്ഥികൾക്ക് പ്രോജക്റ്റുകൾ ചെയ്യാനുളള സൗകര്യങ്ങളും ഉണ്ട്.

## അവലംബം

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
സി.എസ്.ഐ.ആർ. സെന്റർ ഫോർ മാത്തമറ്റിക്കൽ മോഡലിങ് ആൻഡ് കമ്പ്യൂട്ടർ സിമുലേഷൻ, ബാംഗളൂർ

**സി.മാക്സ്** എന്ന ചുരുക്കപ്പേരിൽ കൂടുതലറിയപ്പെടുന്ന ഈ സ്ഥാപനത്തിൻറെ ഗവേഷണമേഖല,  ഗണിതശാസ്ത്രമാതൃകകളും കമ്പ്യൂട്ടർ അനുകരണങ്ങളും ഉപയോഗിച്ച് സങ്കീർണ്ണവ്യൂഹങ്ങളുടെ ഉത്പത്തിയേയും ഘടനകളേയും കുറിച്ചുളള സൈദ്ധാതിക പഠനങ്ങളാണ്. 

## ചരിത്രം
ബാംഗളൂരിലെ നാഷണൽ ഏറോസ്പേസ് ലാബറട്ടറീസിനോടനുബന്ധിച്ച് 1988-ൽ ഈ സ്ഥാപനം രൂപം കൊണ്ടു. ചക്രവാതങ്ങൾ,ഭൂകമ്പങ്ങൾ എന്നിവയുടെ ഏറ്റവും തുച്ഛമായ പ്രഥമ ലക്ഷണങ്ങൾ പോലും അംഗീകൃത സിദ്ധാന്തങ്ങളുടെ അടിസ്ഥാനത്തിൽ അനുമാനിച്ചെടുത്ത്  മുൻകൂട്ടി പ്രവചിക്കാനുളള ശ്രമങ്ങൾ ഇവിടെ നടക്കുന്നു.

## പഠന സൗകര്യങ്ങൾ
പി.എച്ച്.ഡി.ക്കു പുറമെ, ബി.ഇ എംഎസ്സി,എം.ടെക് വിദ്യാർത്ഥികൾക്ക് പ്രോജക്റ്റുകൾ ചെയ്യാനുളള സൗകര്യങ്ങളും ഉണ്ട്. 

## അവലംബം

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഹരീഷ് ഹാൻഡെ

കർണാടകത്തിൽ നിന്നുള്ള ഒരു സാമൂഹ്യ സംരംഭകനാണ് **ഹരീഷ് ഹാൻഡെ**. സൗരോർജ്ജത്താൽ പ്രകാശിക്കുന്ന വൈദ്യുത വിളക്കുകൾ നിർമ്മിക്കുന്ന സെൽകോ എന്ന പ്രമുഖ സ്ഥാപനം 1995 ൽ സ്ഥാപിച്ചു. ഇന്ത്യയിലെ  120,000 വീടുകളിൽ ഇന്ന് ഈ സാങ്കേതികത ഉപയോഗിച്ചു വെളിച്ചം തെളിയുന്നു. സൗരോർജ്ജ സാങ്കേതികതയുടെ പ്രായോഗികത പാവങ്ങളുടെ കൈകളിലേക്ക് പകർന്നതിനു 2011 ലെ രമൺ മാഗ്സസെ പുരസ്കാരം അദ്ദേഹത്തെ തേടിയെത്തി. എമർജെന്റ് ലീഡർഷിപ്പ് എന്ന കാറ്റഗറിയിൽ നീലിമ മിശ്രയ്കൊപ്പമ്മാണ് ഹരീഷ് ഹാൻഡെ മാഗ്സസെ അവാർഡ് പങ്കിട്ടത്.
## ബാല്യവും വിദ്യാഭ്യാസവും
കർണാടകത്തിലെ ഉഡുപ്പി ജില്ലയിലെ കുന്ദപുര താലൂക്കിലുള്ള ഹന്ദട്ടു എന്ന ഗ്രാമത്തിലാണ് 1967 മാർച്ച് 1-നു് ഹരീഷ് ഹാൻഡെ ജനിച്ചത്. എന്നാൽ വളർന്നത് ഒഡീഷയിലെ റൂർകേലയിലും. റൂർക്കല ഇസ്പാത്ത് ഇംഗ്ലീഷ് മീഡിയം സ്കൂളിൽനിന്നും  പ്രാഥമിക പഠനം പൂർത്തിയാക്കി. ഗോരക്പൂർ ഐ.ഐ.ടിയിൽ എനർജി എൻജിനീറിംഗിൽ ബിരുദമെടുത്തു(1986-1990). തുടർന്നു് അമേരിക്കയിലെ മസാച്ചുസാറ്റ്സ് (ലോവൽ) സർവ്വകലാശാലയിൽനിന്ന് എനർജി എൻജിനിയറിംഗിൽ തന്നെ ബിരുദാനന്തര ബിരുദവും പി.എച്ച്.ഡി യും കരസ്ഥമാക്കി.(1990-1995).

## അവലംബം

## പുറത്തേയ്ക്കുള്ള കണ്ണികൾ

*Biography of Harish Hande 

വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:1967-ൽ ജനിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:ഇന്ത്യൻ വ്യവസായികൾ
കേരളത്തിൽ നടന്ന ഭൂകമ്പങ്ങൾ

ഭൂകമ്പസാദ്ധ്യതകൾ പരിഗണിക്കുമ്പോൾ, ഇന്ത്യൻ ഫലകത്തിന്റെ ഏറ്റവും സുരക്ഷിതമായ ഭാഗമെന്നു കരുതപ്പെടുന്ന ഒരു പ്രദേശത്താണ് കേരളമുള്ളത്. ശാസ്ത്രഭാഷ്യത്തിൽ ഈ പ്രദേശത്തെ ‘ദക്ഷിണേന്ത്യൻ പരിച’ (The South Indian Shield) എന്നു വിളിക്കുന്നു. അതുകൊണ്ട് കേരളത്തിൽ വൻ ചലനങ്ങൾ പ്രതീക്ഷിക്കുന്നില്ല. എങ്കിലും ലാത്തൂർ ഭൂകമ്പം ഉണ്ടായത് ഇത്തരമൊരു പ്രദേശത്തായിരുന്നതിനാൽ സാധ്യതകൾ തള്ളിക്കളയാനാവില്ല. കേരളം നവീകരിച്ച മെർക്കാലി മാപിനിയിൽ 7 വരെ രേഖപ്പെടുത്താവുന്ന പ്രദേശമായാണ്  ഇന്ത്യൻ നിലവാര കാര്യാലയം (ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്) കണക്കാക്കുന്നത് എറണാകുളത്തെ വൈപ്പിൻ ദ്വീപ് വേമ്പനാട്ട് കായലിൽ നിന്ന് ഉയർന്നു വന്നത് 1341-ൽ ഉണ്ടായ ഒരു ഭൂകമ്പത്തെ തുടർന്നാണ്. 2000 ഡിസംബർ 12-ന് ആണ് കേരളത്തിൽ സമീപകാലത്തെ ഏറ്റവും വലിയ ഭൂകമ്പം ഉണ്ടായത്. ഇടുക്കി ജില്ലയിൽ മേലുകാവിനടുത്ത് പ്രഭവസ്ഥാനം കണക്കാക്കപ്പെട്ട ഈ ഭൂചലനം റിച്ചർ മാപിനിയിൽ 5 രേഖപ്പെടുത്തിയിരുന്നു. കാ‍സർഗോഡും കണ്ണൂരുമൊഴിച്ച് കേരളത്തിലെല്ലായിടത്തും തമിഴ്നാട്ടിൽ നീലഗിരി, കോയമ്പത്തൂർ, തേനി, മധുര ജില്ലകളിലും ഈ ഭൂകമ്പം അനുഭവപ്പെട്ടു. 1998 ജൂണിൽ നെടുങ്കണ്ടം കേന്ദ്രമാക്കി 4.5 പരിമാണമുള്ള മറ്റൊരു ഭൂകമ്പവുമുണ്ടായിട്ടുണ്ട്. കേരളത്തിനടുത്ത് കോയമ്പത്തൂരിൽ 1990-ൽ സാമാന്യം ശക്തമായ (റിച്ചർ മാപിനിയിൽ 5.5) ഭൂകമ്പമുണ്ടായിട്ടുണ്ട്. 1994-ൽ തൃശൂർ ജില്ലയിൽ ദേശമംഗലം കേന്ദ്രമായി റിച്ചർ മാപിനിയിൽ 4.3 ശക്തിയുള്ള ഭൂകമ്പം ഉണ്ടായിട്ടുണ്ട്. ഇടുക്കി കേന്ദ്രമായി 1988  ജൂൺ 07 -നു രണ്ടു ഭൂകമ്പങ്ങളുണ്ടായി 4.5, 4.1 എന്നിങ്ങനെയായിരുന്നു ഇവയുടെ റിച്ചർ പരിമാണം. തൊട്ടടുത്ത ദിവസം 3.4 ശക്തിയുള്ള മറ്റൊരു ഭൂകമ്പവും ഇവിടെ ഉണ്ടായി. 2006 ഡിസംബർ 20-ന് മലപ്പുറം, തൃശൂർ‍, പാലക്കാട് ജില്ലകളിൽ റിച്ചർ മാപിനിയിൽ 2.8 രേഖപ്പെടുത്തിയ ഭൂകമ്പം ഉണ്ടായി. കുന്നംകുളത്തിനടുത്ത കടങ്ങോട് പ്രദേശത്താണ് ഇതിന്റെ പ്രഭവകേന്ദ്രം കണ്ടെത്തിയത്. തുടർന്ന് ഡിസംബർ 27-ന് റിച്ചർ മാപിനിയിൽ 3.0 രേഖപ്പെടുത്തിയ മറ്റൊരു ഭൂകമ്പവും ഉണ്ടായി

## ചരിത്രം

ഔദ്യോഗികരേഖകൾ അനുസരിച്ച്  1819 മുതൽ 2005 വരെയുള്ള കാലഘട്ടത്തിൽ കേരളത്തിലും പരിസരപ്രദേശങ്ങളിലും സംഭവിച്ചിട്ടുള്ള ഭൂകമ്പങ്ങളുടെ വിശദവിവരങ്ങൾ താഴെ കാണാം. അക്ഷാംശം വടക്കു് 6.25° മുതൽ 12.25° വരെയും രേഖാംശം കിഴക്കു്  73.5° മുതൽ 79.5° വരെയും ഉൾപ്പെടുന്ന മേഖലയിലെ വിവരങ്ങളാണു് ഇതു്. *['സ്രോതസ്സ്: GSI (2000) Seismo-tectonic Atlas of India and its Environs. Geological Survey of India. (റൂർക്കി ഐ.ഐ.ടി.യിലെ ഭൂകമ്പസാങ്കേതികവിദ്യാവിഭാഗം മുല്ലപ്പെരിയാർ അണക്കെട്ടിന്റെ സുരക്ഷിതത്വത്തെക്കുറിച്ച് നടത്തിയ പഠനറിപ്പോർട്ട് പ്രകാരം - 2008 മേയ്)]*''

## അവലംബം

വർഗ്ഗം:കേരളത്തിലെ പ്രകൃതിദുരന്തങ്ങൾ
വർഗ്ഗം:ഭൂകമ്പങ്ങൾ
ധൻബാദ്

ഝാർഖണ്ഡ് സംസ്ഥാനത്തിലെ ഒരു ജില്ലയും പട്ടണവുമാണ് **ധൻബാദ്**. മുമ്പ് ബിഹാർ സംസ്ഥാനത്തിന്റെ ഭാഗമായിരുന്ന ധൻബാദ് ജില്ല 2000 നവംബറിൽ ഝാർഖണ്ഡ് സംസ്ഥാനം രൂപവത്കരിച്ചതോടെ അതിന്റെ ഭാഗമായി. വിസ്തീർണം : 2052 ച.കി.മീ. 
ജനസംഖ്യ: 23,94,434 (2001).

## ഭൂപ്രകൃതി

മലനിരകളും സമതലങ്ങളും ഉൾപ്പെടുന്ന നിമ്നോന്നതമായ ഭൂപ്രകൃതിയാണ് ധൻബാദ് ജില്ലയുടേത്. കൽക്കരി ഖനനത്തിനും അനുബന്ധ വ്യവസായങ്ങൾക്കും ജില്ലയുടെ സമ്പദ്ഘടനയിൽ നിർണായക സ്ഥാനമുണ്ട്. ഇന്ത്യയിലെ ഏറ്റവും വലിയ സ്റ്റീൽ നിർമ്മാണകേന്ദ്രമായ ബൊക്കാറോ സ്റ്റീൽ പ്ലാന്റ് ധൻബാദ് ജില്ലയിലാണ് സ്ഥിതിചെയ്യുന്നത്. കൃഷിക്കാണ് സമ്പദ്ഘടനയിൽ രണ്ടാം സ്ഥാനം.

## ജനങ്ങൾ

ധൻബാദ് ജില്ലയിലെ ജനങ്ങളിൽ ഹിന്ദു, മുസ്ലിം, ക്രിസ്ത്യന്‍, സിഖ് മതവിഭാഗങ്ങളിൽപ്പെട്ടവർക്കാണ് പ്രാമുഖ്യം. ഹിന്ദി, ബംഗാളി, ഉർദു എന്നിവ ഏറ്റവും പ്രചാരമുള്ള ഭാഷകളാണ്. ജില്ലയിലെ ഗതാഗത മേഖല വികസിതമാണ്. വിപുലമായ റോഡ് ഗതാഗത ശൃംഖല ഈ പ്രദേശത്തെ മറ്റു ജില്ലകളുമായും ഇതര സംസ്ഥാനങ്ങളുമായും ബന്ധിപ്പിക്കുന്നു. നിരവധി വിദ്യാഭ്യാസ സ്ഥാപനങ്ങൾ ജില്ലയിൽ പ്രവർത്തിക്കുന്നുണ്ട്. ഇന്ത്യൻ സ്കൂൾ ഒഫ് മൈൻസ് ആൻഡ് അപ്ലൈഡ് ജിയോളജി, സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച് എന്നിവ ധൻബാദ് ജില്ലയിലാണ് സ്ഥിതിചെയ്യുന്നത്.

## അവലംബം
*http://dhanbad.nic.in/
*http://www.dhanbadcity.com/
കണ്ണൻ ദേവൻ ഹിൽസ് പ്ലാന്റേഷൻസ് കമ്പനി പ്രൈവറ്റ് ലിമിറ്റഡ്

കേരളത്തിലെ ഒരു തേയില നിർമ്മാണ കമ്പനിയാണ് **കണ്ണൻ ദേവൻ ഹിൽസ് പ്ലാന്റേഷൻസ് കമ്പനി പ്രൈവറ്റ് ലിമിറ്റഡ്**. ഇടുക്കി ജില്ലയിലെ മൂന്നാറിലാണ് കമ്പനിയുടെ കൂടുതലും തോട്ടങ്ങൾ സ്ഥിതി ചെയ്യുന്നത്. 24,000 ഹെക്ടറുകളിലായി എസ്റ്റേറ്റുകൾ വ്യാപിച്ചിരിക്കുന്നു. ഏകദേശം 21 മില്ല്യൺ കിലോഗ്രാമാണ് വാർഷിക തേയില ഉല്പാദനം. ഇരവികുളം ദേശീയോദ്യാനം നിലനിൽക്കുന്ന ഭാഗങ്ങൾ മുൻപ് കണ്ണൻ ദേവൻ തേയില കമ്പനിയുടെ ഭാഗമായിരുന്നു. 1978-ൽ കേരള സർക്കാർ എസ്റ്റേറ്റ് ഏറ്റെടുത്ത് വരയാടുകളെ സംരക്ഷിക്കുവാനായി ദേശീയോദ്യാനം സ്ഥാപിച്ചു.  

## എസ്റ്റേറ്റുകൾ
# ചുണ്ടാവുരൈ എസ്റ്റേറ്റ്
# GUDERALE ESTATE. 
# ഗുണ്ടുമല്ലി എസ്റ്റേറ്റ്
# ലക്ഷ്മി എസ്റ്റേറ്റ്
# മാട്ടുപ്പെട്ടി എസ്റ്റേറ്റ്
# കല്ലാർ എസ്റ്റേറ്റ്
# ന്യാമക്കാട് എസ്റ്റേറ്റ്
# പെരിയാവുരൈ എസ്റ്റേറ്റ്.

## ചിത്രശാല

പ്രമാണം:KDHP Co. Pvt. Ltd. Madupatty - കണ്ണൻ ദേവൻ ഹിൽസ് പ്രൈവറ്റ് ലിമിറ്റഡ് കമ്പനി, മാട്ടുപ്പെട്ടി.jpg|കണ്ണൻ ദേവൻ ഹിൽസ് പ്ലാന്റേഷൻ കമ്പനി, മാട്ടുപ്പെട്ടി


## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
വർഗ്ഗം:കേരളത്തിലെ കമ്പനികൾ
ധന്വയാസം

സൈഗോഫില്ലേസീ (Zygophyllaeceae) സസ്യകുടുംബത്തിൽപ്പെടുന്ന ഔഷധസസ്യമാണ് **ധന്വയാസം**. ശാസ്ത്രനാമം: ഫാഗോണിയ ക്രെട്ടിക്ക (Fagonia cretica), ഫാഗോണിയ അറബിക്ക (Fagonia arabica). സംസ്കൃതത്തിൽ ദുരാലഭാ, ധന്വയാസഃ, താമ്രമൂലാ, ദുഃസ്പർശഃ, സമുദ്രാന്തം, കഛുരഃ, സൂക്ഷ്മപത്രഃ, ഹരിവിഗ്രഹാ,അനന്താ എന്നീ പേരുകളാണുള്ളത്. മെഡിറ്ററേനിയൻ പ്രദേശം, പഞ്ചാബ്, ഗംഗാസമതലം, ഗുജറാത്ത്, മഹാരാഷ്ട്ര തുടങ്ങിയ സ്ഥലങ്ങളിലെ വിജനമായ പ്രദേശങ്ങളിൽ കളസസ്യമായി വളരുന്ന ധന്വയാസം കേരളത്തിൽ വളരെ വിരളമായേ കാണപ്പെടുന്നുള്ളൂ.

## വിവരണം

40 സെന്റിമീറ്ററോളം ഉയരത്തിൽ വളരുന്ന ഓഷധിയാണ് ധന്വയാസം. ഗ്രന്ഥിമയമായ തണ്ട് കനം കുറഞ്ഞതും തിളക്കമുള്ളതുമാണ്. തണ്ടിൽ നിറയെ മുള്ളുകളുണ്ടായിരിക്കും. നാനാവശത്തേക്കും ധാരാളം ശാഖോപശാഖകളോടെ വളരുന്ന ഓഷധിയാണിത്. സൂചിപോലെ നേർത്ത് അഗ്രം കൂർത്ത ഇലകൾ സമ്മുഖമായി വിന്യസിച്ചിരിക്കും. 1-3 പർണിതമായ ഇലകൾക്ക് 12 മി.മീ. നീളവും 2.5 മി.മീ. വീതിയുമുണ്ട്. ഇലഞെടുപ്പ് 0.3 സെ.മീ. വരെ നീളമുള്ളതാണ്. അനുപർണങ്ങൾ 1.2 സെന്റിമീറ്ററോളം നീളമുള്ള ചിരസ്ഥായിയായ മുള്ളുകളായി രൂപാന്തരപ്പെട്ടിരിക്കുന്നു. ഇലകൾ കൊഴിഞ്ഞുപോയശേഷവും മുള്ളുകൾ വളർന്നുകൊണ്ടേയിരിക്കും. ഒക്ടോബർ‍-നവംബർ മാസങ്ങളാണ് ധന്വയാസത്തിന്റെ പുഷ്പകാലം. അനുപർണങ്ങൾക്കിടയ്ക്കുനിന്ന് വളരെച്ചെറിയ ഓരോ പുഷ്പങ്ങളുണ്ടാകുന്നു. ഇവ ഇളം റോസ് നിറമുള്ളതാണ്. പൂഞെട്ടിന് 5-12 മി.മീ. നീളം വരും. ദളങ്ങളുടെ പകുതിയോളം മാത്രം നീളമുള്ള അഞ്ച് ബാഹ്യദളങ്ങളുണ്ട്. പുഷ്പങ്ങൾ വിരിഞ്ഞ് അധികം താമസിയാതെ ബാഹ്യദളങ്ങൾ കൊഴിഞ്ഞുപോകുന്നു. ആറുമില്ലിമീറ്ററോളം നീളമുള്ള അഞ്ച് ദളങ്ങളുണ്ട്. 10 കേസരങ്ങളുണ്ടായിരിക്കും. അണ്ഡാശയം അഞ്ച് കോണുകളും അഞ്ച് അറകളും ഉള്ളതാണ്. അഞ്ച് കോണുകളുള്ള വർത്തികയാണ് ഇതിനുളളത്; വർത്തികാഗ്രം സരളവും. അഞ്ച് മി.മീ.നീളമുള്ള കായ് ഒറ്റ വിത്ത് മാത്രമുള്ളതാണ്. ദൃഢതയും മിനുസവുമുള്ള വിത്ത് അഞ്ചായി വിഭജിതവുമാണ്.

## രസാദി ഗുണങ്ങൾ
രസം			:കഷായം, മധുരം, തിക്തം

ഗുണം		:ലഘു, രൂക്ഷം

വീര്യം			:ശീതം

വിപാകം		:കടു

## ഉപയോഗം

ധന്വയാസം സമൂലം ഔഷധയോഗ്യമാണ്. ഈ സസ്യത്തിൽനിന്ന് ഹാർമിൻ, ട്രൈടെർപ്പിനോയ്ഡ് ഇനത്തിൽപ്പെട്ട ഒളിയാനേൻ (Oleanane) എന്നിവ വേർതിരിച്ചെടുത്തിട്ടുണ്ട്. ഇതിന്റെ രസം കഷായമോ മധുരമോ തിക്തമോ ആയിരിക്കും. ഇത് കഫപിത്ത രോഗങ്ങൾ ശമിപ്പിക്കുന്നു. മൂത്രജമാണ്; നാഡിയെ ബലപ്പെടുത്തുന്നു; രക്തം ശുദ്ധീകരിക്കുന്നു. ആസ്ത്മ, പനി, ഛർദി, വയറിളക്ക രോഗങ്ങൾ, കരൾരോഗങ്ങൾ, പല്ലുവേദന, ശ്വാസകോശ സംബന്ധമായ രോഗങ്ങൾ, ഉദരരോഗങ്ങൾ എന്നിവയ്ക്ക് ഔഷധങ്ങളുണ്ടാക്കാനുപയോഗിക്കുന്നു. ചൊറിക്ക് തണ്ടിന്റെ തോല് അരച്ച് ലേപനം ചെയ്യാറുണ്ട്.

സുശ്രുതൻ ധന്വയാസത്തിന്റെ ഇലയും തണ്ടുംകൂടി പാമ്പുവിഷത്തിന് ഔഷധമായി നൽകിയിരുന്നു. വസൂരിക്ക് രോഗനിരോധന ഔഷധമായി ഇത് ഉപയോഗിക്കാറുണ്ട്.

## അവലംബം


*http://journals.tubitak.gov.tr/biology/issues/biy-99-23-2/biy-23-2-7-96065.pdf 
*http://jigarpharmacy.blogspot.com/2009/03/drug-consists-of-dried-whole-plant-of.html
*http://journals.tubitak.gov.tr/biology/issues/biy-07-31-1/biy-31-1-4-0610-8.pdf 

വർഗ്ഗം:സൈഗോഫില്ലേസീ
വർഗ്ഗം:ഔഷധസസ്യങ്ങൾ
സന്താനം (നടൻ)

ഒരു തമിഴ് ചലച്ചിത്ര അഭിനേതാവും ഹാസ്യതാരവുമാണ് **സന്താനം** (). 2002ൽ സിനിമാരംഗത്തേയ്ക്ക് കടന്നുവന്ന സന്താനം, 2004ൽ പുറത്തിറങ്ങിയ മൻമദൻ എന്ന ചലച്ചിത്രത്തിലൂടെ സിനിമാരംഗത്ത് സജീവമായി.

## ജീവിതരേഖ
ചെന്നൈയിൽ പല്ലവരം എന്ന സ്ഥലത്ത് ജനിച്ചു. സിനിമാരംഗത്തേയ്ക്ക് വരുന്നതിന് മുമ്പ് സ്വദേശത്തെ പ്രശസ്ത കോമഡി സംഘമായ നുൻഗംബക്കം ബോയിസ് കൊണ്ടാട്ടത്തിൽ പ്രവർത്തിച്ചിരുന്നു.1999=ൽ ടെലിവിഷൻ പരിപാടികളിൽ സജീവമായിരുന്നു. സ്റ്റാർ വിജയ് ടെലിവിഷൻ ചാനലിൽ സീരിയലുകളിൽ അഭിനയിച്ചിട്ടുണ്ട്. പേസാത കണ്ണും പേസും എന്ന തമിഴ് ചലച്ചിത്രത്തിലെ ചെറിയ വേഷത്തോടെയാണ് സന്താനം ചലച്ചിത്രാഭിനയം തുടങ്ങുന്നത്.

## പുറത്തേക്കുള്ള കണ്ണികൾ
* 

വർഗ്ഗം:1980-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
മൾട്ടിഡെന്റിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***മൾട്ടിഡെന്റിയ*** - ***Multidentia***.  ആഫ്രിക്കയിലെ ഉഷ്ണമേഖലാപ്രദേശങ്ങളിൽ ഇവ പരിമിതമായി കാണപ്പെടുന്നു. എന്നാൽ ഇവയുടെ എല്ലാ സ്പീഷിസുകളും കിഴക്കൻ ആഫ്രിക്കയിൽ കൂടുതലായി കാണുന്നു. 

## ടാക്സോണമി
അലക്സാണ്ടർ വോൺ ഗില്ലി വിശദമായി 1973ൽ ഇവയെ വിലയിരുത്തിയിട്ടുണ്ട്. 
## സ്പീഷിസുകൾ

* *[[Multidentia castaneae]]* (Robyns) Bridson & Verdc.
* *[[Multidentia concrescens]]*, (Bullock) Bridson & Verdc.
* *[[Multidentia crassa]]* (Hiern) Bridson & Verdc.
* *[[Multidentia dichrophylla]]* (Mildbr.) Bridson
* *[[Multidentia exserta]]* Bridson
* *[[Multidentia fanshawei]]* (Tennant) Bridson
* *[[Multidentia kingupirensis]]* Bridson
* *[[Multidentia pobequinii]]* (Hutch. & Dalziel) Bridson
* *[[Multidentia sclerocarpa]]* (K.Schum.) Bridson

## അവലംബം

## പുറത്തേക്കുള്ള കണ്ണികൾ
* World Checklist of Rubiaceae

വർഗ്ഗം:മൾട്ടിഡെന്റിയ
വർഗ്ഗം:റുബിയേസീ സസ്യകുടുംബം
കകൊരി സമരം

സ്വാതന്ത്ര്യസമരകാലത്തു ബ്രിട്ടീഷുകാർക്ക് എതിരായി ഇന്ത്യയിലെ വിപ്ലവകാരികൾ നടത്തിയ ഒരു പ്രതിഷേധം ആണ് **കകൊരി സമരം** അഥവാ **കകൊരി സംഭവം.**  **കകൊരി ഗൂഢാലോചന** എന്നും ഇതിനെ വിശേഷിപ്പിക്കാറുണ്ട്.

ബ്രിട്ടീഷ്‌ രാജിനെതിരെ സായുധവിപ്ലവം എന്ന ആദർശ കേന്ദ്രീകൃതമായ എച്ച്.ആർ.എ. (ഹിന്ദുസ്ഥാൻ റിപബ്ലികൻ അസോസിയേഷൻ) എന്ന സംഘടനയുടെ നേതൃത്വത്തിലാണ് കകൊരി സമരം നടന്നത്.  രാം പ്രസാദ് ബിസ്മിൽ, അഷ്‌ഫഖുള്ള ഖാൻ, രാജേന്ദ്ര ലാഹിരി, ചന്ദ്ര ശേഖർ ആസാദ്‌, സച്ചിന്ദ്ര ബക്ഷി, കേശബ് ചക്രവർത്തി, മന്മഥ് നാഥ് ഗുപ്ത, മുരാരി ശർമ്മ, മുകുന്ദി ലാൽ ഗുപ്ത, ബനവാരി ലാൽ, യോഗേഷ് ചന്ദ്ര ചാറ്റർജി എന്നിവരുടെ നേതൃത്വത്തിലായിരുന്നു ട്രെയിൻ ആക്ഷൻ എന്നറിയപ്പെടുന്ന ഈ സംഭവം നടന്നത്. 

ബ്രിട്ടീഷുകാർക്കെതിരായ വിപ്ലവത്തിലേക്ക് പണം സമാഹരിക്കാനായി 1925 ഓഗസ്റ്റ് 9 നു ഷാജഹാൻപൂരിൽ നിന്നു ലക്നോവിലേയ്ക്കുള്ള ട്രയിൻ കകൊരിയിൽ വച്ചു ചങ്ങല വലിച്ചു നിർത്തി, ബ്രിട്ടീഷ്സ സർക്കാർ വക പണം തട്ടിയെടുത്ത സംഭവമാണിത്. 
ഒന്നരവർഷം നീണ്ട വിചാരണയ്ക്കൊടുവിൽ  രാമപ്രസാദ് ബിസ്മിൽ, അഷ്ഫഖുള്ള, റോഷൻ സിങ്ങ്, രാജേന്ദ്രലാഹിരി എന്നിവർ  1927 ഡിസംബർ 18,19,20 തിയ്യതികളിലായി തൂക്കിലേറ്റപ്പെട്ടു.

## അറസ്റ്റുചെയ്യപെട്ട വ്യക്തികൾ
ഈ ചരിത്ര സംഭവതിൽ ഇന്ത്യയുടെ  പലഭാഗത്തു നിന്നുമായി നാല്പതിലധികം പേർ അറസ്റ്റിലായി  അവരുടെ പേരും അറസ്റ്റ് ചെയ്ത തിയതിയും ചുവടെ 
**ചന്ദ്രധർ ജോഹരി – 19 നവംബർ  1925
**ചന്ദ്രബാൽ ജോഹരി – 15 നവംബർ  1925
**ശീതള സഹായി – 2 നവംബർ  1925
**ജ്യോതി ശങ്കർ ദീക്ഷിത് – 11 നവംബർ  1925
**ഭുപേന്ദ്ര നാഥ് സന്യാൽ – 16 ഡിസംബർ  1925
**വീർഭദ്ര തിവാരി – 31 ഒക്ടോബര്  1925
**മംമ്തനാഥ് ഗുപ്ത – 26 സെപ്തംബർ   1925
**ദാമോദർ സ്വരൂപ്  സേഥ്  – 28 സെപ്തംബർ   1925
**റാം നാഥ് പാണ്ഡെ – 27 സെപ്തംബർ   1925
**ദേവ്ദത്ത് ഭട്ടാചാര്യ – 21 ഒക്ടോബര്  1925
**ഇന്ദ്രവിക്രം സിംഗ് – 30 സെപ്തംബർ  1925
**മുകുന്ദിലാൽ – 17 ജനുവരി  1926
**സചിന്ദ്രനാഥ് സന്യാൽ – 10 ഡിസംബർ  1925
**ജോഗേഷ്ചന്ദ്ര ചാറ്റർജി – 21 ഡിസംബർ  1925
**രാജേന്ദ്രനാഥ് ലാഹിരി – 10 January 1926
**ശരത് ചന്ദ്ര ഗുഹ – 5 ഒക്ടോബര്  1925
**കാളിദാസ് ബോസ് – 2 നവംബർ  1925
**ബാബുറാം വർമ – 10 നവംബർ  1925
**ഭൈരോൺ സിംഗ് – 11 നവംബർ  1925
**പ്രണവേഷ് ചാറ്റർജി – 11 ഡിസംബർ  1925
**റാം ദുലാരെ ത്രിവേദി – 26 സെപ്തംബർ   1925
**ഗോപി മോഹൻ  – 25 ഒക്ടോബര്  1925
**രാജ്കുമാർ സിൻഹ – 31 ഒക്ടോബര്  1925
**സുരേഷ്ചന്ദ്ര ഭട്ടാചാര്യ – 26 സെപ്തംബർ   1925
**മോഹൻലാൽ  ഗൗതം  – 18 നവംബർ  1925
**ഹർനാം സുന്ദർലാൽ – 7 നവംബ r 1925
**ഗോവിന്ദ് ചരൺകർ  – 26 സെപ്തംബർ   1925
**സചിന്ദ്രനാഥ്  ബിശ്വാസ്  – 6 ഒക്ടോബര്  1925
**വിഷ്ണു ശരൺ ഡുബ്ലിഷ്‌  – 26 സെപ്തംബർ   1925
**റാംകൃഷ്ണ ഖത്രി – 18 ഒക്ടോബര്  1925
**ബൻവരി ലാൽ – 15 ഡിസംബർ  1925
**റാംപ്രസാദ് ബിസ്മിൽ  – 26 ഒക്ടോബര്  1925
**ബാനർസി ലാൽ – 26 സെപ്തംബർ  1925
**ലാല ഹരിഗോവിന്ദ  – 26 സെപ്തംബർ 1925
**പ്രേം കൃഷ്ണ ഖന്ന – 26 സെപ്തംബർ   1925
**ഇന്ദുഭൂഷൺ  മിത്ര – 30 സെപ്തംബർ  1925
**താക്കൂർ റോഷൻ സിംഗ്– 26 സെപ്തംബർ  1925
**റാംദത്ത് ശുക്ല – 3 ഒക്ടോബര്  1925
**മദൻലാൽ – 10 ഒക്ടോബര്  1925
**റാംരത്ന ശുക്ല – 11 ഒക്ടോബര്  1925
**അഷ്ഫാഖുള്ള ഖാൻ – 7 ഡിസംബർ  1926
**സചീന്ദ്രനാഥ് ബക്ഷി – സെപ്റ്റംബർ  1926

## അവലംബം

## പുറത്തേക്കുള്ള കണ്ണികൾ
* Kokori Train robbery
* Trial

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യസമരം ഉത്തർപ്രദേശിൽ
അഞ്ജലി (നടി)

**അഞ്ജലി** (തെലുങ്ക്:అ౦జలి) ഒരു ഇന്ത്യൻ ചലച്ചിത്രനടിയും മോഡലുമാണ് .തമിഴ്, തെലുങ്ക്, കന്നഡ എന്നീ ഭാഷകളിലെ ചലച്ചിത്രങ്ങളിൽ അഭിനയിക്കുന്നുണ്ട് .

## ജീവിതരേഖ
അഞ്ജലി ജനിച്ചത് ആന്ധ്രാപ്രദേശിലെ കിഴക്കൻ ഗോദാവരി ജില്ലയിൽ മൊഗാലികുഡുരു എന്ന പ്രദേശത്തായിരുന്നു .രണ്ട് സഹോദരന്മാരുണ്ട് .തെലുഗു ഭാഷയാണ് വീട്ടിൽ സംസാരിച്ചിരുന്നത് .പത്താം ക്ലാസ്സ് പഠനത്തിനുശേഷം തമിഴ്നാട്ടിലെ ചെന്നൈയിലേക്ക് മാറി താമസിച്ചു .പഠനം തുടരുകയും ഗണിതത്തിൽ ബിരുദം നേടുകയും ചെയ്തു .
മോഡലിങ്ങ് രംഗത്ത് ശ്രദ്ധേയയായ അഞ്ജലിക്ക്, സംവിധായകനായ ശിവ നാഗേശ്വരം റാവു തന്റെ പുതിയ സിനിമയായ ഫോട്ടോ എന്ന തെലുഗു ചലച്ചിത്രത്തിൽ അഭിനയിക്കാൻ അവസരം നൽകി .പിന്നീട് സിനിമാ രംഗത്ത് സജീവമായി ഒട്ടനവധി ചലച്ചിത്രങ്ങളിൽ അഭിനയിച്ചിട്ടുള്ള അഞ്ജലിക്ക് നിരവധി പുരസ്കാരങ്ങൾ ലഭിച്ചിട്ടുണ്ട് .
## പുറത്തേക്കുള്ള കണ്ണികൾ

* 

വർഗ്ഗം:1982-ൽ ജനിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്, ധൻബാദ്

ഖനന ഇന്ധന വിഷയങ്ങളിൽ ഗവേഷണം നടത്തുന്ന  സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്  ധൻബാദ് കേന്ദ്രമാക്കി  സി. എസ്. ഐ. ആറിൻറെകീഴിൽ പ്രവർത്തിക്കുന്നു. ധൻബാദിലെ  സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് , ദിഗ്വാദിയിലെ സെൻട്രൽ ഇൻസ്റ്റിറ്റ്യൂട്ട് ഓഫ് ഫ്യൂഎൽ റിസർച്ച് എന്നീ രണ്ടു  ഗവേഷണശാലകൾ സംയോജിപ്പിച്ച് ഈയടുത്ത കാലത്താണ് സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച് ഒരു സംയുക്തകേന്ദ്രമായി നിലവിൽ വന്നത്.  റാഞ്ചി, ബിലാസ്പൂർ, നാഗ്പൂർ, റൂർക്കി എന്നിവിടങ്ങളിൽ ഈ സ്ഥാപനത്തിന് ഉപകേന്ദ്രങ്ങളുണ്ട്.

കൽക്കരിയുടെ ഖനനം മുതൽ ഉപഭോഗം വരെയുളള   ഊർജ്ജ ശൃംഖലയുടെ ഓരോ കണ്ണിയേയും കൂടുതൽ മെച്ചപ്പെടുത്താനും ലാഭവത്താക്കാനുമുളള സാങ്കേതിക വിദ്യകൾ വികസിപ്പിച്ചെടുക്കുകയാണ് ഈ സ്ഥാപനത്തിൻറെ മുഖ്യ ദൗത്യം

### പൂർണ്ണ വിലാസം
സെൻട്രൽ ഇൻസ്റ്റിറ്റ്യൂട്ട് ഓഫ് മൈനിംഗ് അൻഡ് ഫ്യൂഎൽ റിസർച്ച്, ബാർവാ റോഡ്,ധൻബാദ്, ഝാർഖണ്ഡ്,826001, ഇന്ത്യ
 
ഫോ  : 91-326-2296023, 2296006, 2296003, 2296004, 2296005,   ഫാക്സ്: 91-326 2296025,   E-Mail: dcmrips@yahoo.co.in/ director@cmri.nic.in 

### അവലംബം


വർഗ്ഗം : ഇന്ത്യയിലെ ഗവേഷണ സ്ഥാപനങ്ങൾ
സെൻട്രൽ ഇൻസ്റ്റിറ്റ്യൂട്ട് ഓഫ് മെഡിസിനൽ ആന്റ് അരോമാറ്റിക് പ്ലാൻറ്സ്, ലഖ്നൗ

ഔഷധങ്ങൾക്കും  സുഗന്ധത്തിനും ഉപയോഗപ്പെടുന്ന സസ്യങ്ങളെക്കുറിച്ചുളള ഗവേഷണങ്ങളാണ് സീമാപ് എന്ന് പരക്കെ അറിയപ്പെടുന്ന സെൻട്രൽ ഇൻസ്റ്റിറ്റ്യൂട്ട് ഓഫ് മെഡിസിനൽ അൻഡ് അരോമാറ്റിക് പ്ലാൻറ്സിൽ നടക്കുന്നത്.ഇത് സി. എസ്. ഐ. ആറിൻറെ ഘടകമാണ്.  1959-ൽ ലഖ്നൗവിൽ പ്രവർത്തനമാരംഭിച്ച ഈ സ്ഥാപനത്തിൻറെ ആദ്യത്തെ പേർ സെൻട്രൽ ഇന്ത്യൻ മെഡിസിനൽ ഓർഗനൈസേഷൻ എന്നായിരുന്നു. ബാംഗ്ലൂർ, പന്ത്നഗർ,ഹൈദരാബാദ്, പുരാര എന്നിവിടങ്ങളിൽ മണ്ഡലകേന്ദ്രങ്ങളുണ്ട്. 

## അവലംബം

## പുറത്തേക്കുള്ള കണ്ണികൾ
* CIMAP Webpage
പി. രവീന്ദ്രൻ

കേരളത്തിലെ മുൻമന്ത്രിയും മുതിർന്ന സി.പി.ഐ. നേതാവുമായിരുന്നു **പി. രവീന്ദ്രൻ** (14 നവംബർ 1922 - 13 നവംബർ 1997). മൂന്നാം കേരളനിയമസഭയിൽ അച്യുതമേനോൻ മന്ത്രിസഭയിലെ തൊഴിൽ, വനം, വ്യവസായം എന്നീ വകുപ്പുകൾ കൈകാര്യം ചെയ്തിരുന്നത് പി. രവീന്ദ്രനായിരുന്നു. പദ്മനാഭൻ എന്നായിരുന്നു പിതാവിന്റെ പേര്. കെ. സാവിത്രിക്കുട്ടിയാണ് ഭാര്യ ഒരു മകളുണ്ട്.

## രാഷ്ട്രീയ ജീവിതം
നിയമത്തിൽ ബിരുദധാരിയായിരുന്ന പി. രവീന്ദ്രൻ ട്രേഡ് യൂണിയൻ പ്രവർത്തനങ്ങളിലും, സഹകരണപ്രസ്ഥാനങ്ങളുമായി ബന്ധപ്പെട്ട പ്രവർത്തനങ്ങളിലും സജീവ പങ്കാളിയായിരുന്നു. രാഷ്ട്രീയ തടവുകാരനായി ജയിൽ വാസവും അനുഷ്ഠിക്കേണ്ടതായി വന്നിട്ടുണ്ട്. 1951ലും 1954ലും തിരുക്കൊച്ചി നിയമസഭയിലേക്ക് തിരഞ്ഞെടുക്കപ്പെട്ട ഇദ്ദേഹം കേരള നിയമസഭയിലേക്ക് നിരവധി തവണ തിരഞ്ഞെടുക്കപ്പെട്ടിട്ടുണ്ട്. സി.പി.ഐ.യുടെ പ്രതിനിധിയായാണ് എല്ലാത്തവണയും ഇദ്ദേഹം തിരഞ്ഞെടുക്കപ്പെട്ടിട്ടുള്ളത്. ഒന്നും രണ്ടും കേരളനിയംസഭകളിൽ ഇരവിപുരം മണ്ഡലത്തിൽ നിന്നും മൂന്നും, നാലും, എട്ടും, പത്തും നിയമസഭകളിൽ ചാത്തന്നൂർ മണ്ഡലത്തിൽ നിന്നുമാണ് ഇദ്ദേഹം നിയമസഭയിലേക്കെത്തിയത്.

മൂന്നാം കേരളനിയമസഭയിലെ അച്യുതമേനോൻ മന്ത്രിസഭയിൽ 1969 നവംബർ ഒന്നു മുതൽ 1970ഓഗസ്റ്റ് ഒന്ന് വരെ തൊഴിൽ, വനം, വ്യവസായം എന്നീ വകുപ്പുകളുടെ ചുമതലയുള്ള ഒരു മന്ത്രിയായിരുന്ന പി.രവീന്ദ്രൻ പത്താം കേരളനിയമസഭയിലെ(1996) പ്രോ-ടൈം സ്പീക്കറുമായിരുന്നു.

സി.പി.ഐ. സംസ്ഥാന എക്സിക്യൂട്ടിവംഗം, സി.പി.ഐ. നിയമസഭാകക്ഷി നേതാവ് (1967-69), എന്നീ നിലകളിലും ഇദ്ദേഹം പ്രവർത്തിച്ചിരുന്നു. പത്താം കേരളനിയമസഭയിലെ സാമാജികനായിരിക്കെ 1997 
നവംബർ 13ന് 75ആം ജന്മദിനത്തലേന്ന് ഇദ്ദേഹം അന്തരിച്ചു.

## അവലംബം

വർഗ്ഗം:1922-ൽ ജനിച്ചവർ
വർഗ്ഗം: 1997-ൽ മരിച്ചവർ
വർഗ്ഗം:നവംബർ 14-ന് ജനിച്ചവർ
വർഗ്ഗം:നവംബർ 13-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
പി.എൻ. ധർ

പ്രമുഖസാമ്പത്തിക വിദഗ്ദ്ധനും മുൻപ്രധാനമന്ത്രി ഇന്ദിരാഗാന്ധിയുടെ പ്രിൻസിപ്പൽ സെക്രട്ടറിയുമായിരുന്നു  **പി.എൻ. ധർ** ( 1918- 19 ജൂലൈ 2012)
## ജീവിതരേഖ
1918-ൽ ഡോ. വിഷ്ണു ഹകിമിന്റെയും രാധയുടെയും മകനായാണ് ധർ ജനിച്ചത്. ശ്രീനഗറിലും ഡൽഹിയിലുമായിരുന്നു വിദ്യാഭ്യാസം. ഇന്ത്യൻ സാമ്പത്തികശാസ്ത്രജ്ഞനും മുൻ പ്രധാനമന്ത്രി ഇന്ദിരാഗാന്ധിയുടെ പ്രിൻസിപ്പൽ സെക്രട്ടറിയുമായിരുന്നു **പി.എൻ. ധർ**. ഇന്ത്യൻ രാഷ്ട്രീയത്തിൽ വൻ ചലനങ്ങൾ സൃഷ്ടിച്ച അടിയന്തരാവസ്ഥ കാലഘട്ടത്തിൽ ഇന്ദിരാഗാന്ധി സ്വീകരിച്ച നിലപാടുകളിൽ നിർണായക പങ്കുവഹിക്കുവാൻ ഇദ്ദേഹത്തിനു കഴിഞ്ഞു. ശ്രീനഗറിലെ ബിസ്കു സ്കൂളിൽനിന്ന് ഹൈസ്കൂൾ വിദ്യാഭ്യാസവും ഡൽഹിയിലെ ഹിന്ദുകോളജിൽനിന്ന് ധനതത്ത്വശാസ്ത്രത്തിൽ ബിരുദാനന്തരബിരുദവും പൂർത്തിയാക്കി. തുടർന്ന് ഇന്നത്തെ പാകിസ്താന്റെ ഭാഗമായ പെഷവാറിൽ കോളജ് അധ്യാപകനായി ജോലിയിൽ പ്രവേശിച്ചു. ഡൽഹി സർവകലാശാലയിൽ ധനതത്ത്വശാസ്ത്ര പ്രൊഫസറായും ഇൻസ്റ്റിറ്റ്യൂട്ട് ഒഫ് ഇക്കണോമിക് ഗ്രോത്തിന്റെ ഡയറക്ടറായും സേവനം അനുഷ്ഠിച്ചിട്ടുണ്ട്.

1970-ൽ പ്രധാനമന്ത്രിയുടെ ഓഫീസിൽ ചേർന്ന ധർ, അടിയന്തരാവസ്ഥക്കാലത്താണ് ഇന്ദിരയുടെ പ്രിൻസിപ്പൽ സെക്രട്ടറിയായി സേവനമനുഷ്ഠിച്ചത്. പ്രധാനമന്ത്രിയുടെ ഓഫീസിൽ ഐ.എ.എസ്സോ, ഐ.എഫ്.എസ്സോ ഇല്ലാത്ത ആദ്യത്തെ ഉദ്യോഗസ്ഥനായിരുന്നു. 1971-ലെ ഇന്ത്യാ-പാകിസ്താൻ യുദ്ധത്തിനുശേഷം പാകിസ്താൻ പ്രധാനമന്ത്രി സുൾഫിക്കർ അലി ഭൂട്ടോയുമായി ഷിംല കരാർ ഒപ്പുവെക്കുമ്പോൾ ധർ ഇന്ദിരയ്‌ക്കൊപ്പമുണ്ടായിരുന്നു.
സിംല സമ്മേളന കാലയളവിൽ കാശ്മീരിലെ നിയന്ത്രണരേഖ *സ്ഥിരമായ അന്താരാഷ്ട്ര അതിർത്തി*യാക്കി മാറ്റുന്നതു സംബന്ധിച്ച് ഇന്ദിരാഗാന്ധിയും പാകിസ്താൻ പ്രധാനമന്ത്രി സുൽഫിക്കർ അലി ഭൂട്ടോയും തമ്മിൽ രഹസ്യധാരണയിലെത്തിയിരുന്നതായുള്ള വെളിപ്പെടുത്തലുകൾ ധറിന്റെ ഓർമക്കുറിപ്പിലൂടെ വെളിച്ചംകണ്ടു.

ഇന്ധിരാഗാന്ധിയുടെ ഏറ്റവും അടുത്ത ഉപദേശകവൃന്ദങ്ങളിലൊന്നായ കാശ്മീരി മാഫിയയിൽ ധർ അംഗമായിരുന്നു.

ഐക്യരാഷ്ട്രസഭയുടെ ന്യൂയോർക്ക് ആസ്ഥാനമായി പ്രവർത്തിക്കുന്ന റിസർച്ച് ആൻഡ് പോളിസി അനാലിസിസിന്റെ അസിസ്റ്റന്റ് സെക്രട്ടറി ജനറലായി പ്രവർത്തിച്ചിട്ടുണ്ട്. എഴുത്തുകാരിയും സംഗീതജ്ഞയുമായ ഷീല ധർ ആണ് ഭാര്യ.

## കൃതികൾ
*'ഇന്ദിരാഗാന്ധി, അടിയന്തരാവസ്ഥയും ഇന്ത്യൻ ജനാധിപത്യവും'(Indira Gandhi, the Emergency, and Indian Democracy)
* The Evolution of Economic Policy of India
## പുരസ്കാരം
2008-ൽ രാജ്യം പദ്മഭൂഷൺ നൽകി ധറിനെ ആദരിച്ചു.

## അവലംബം

## അധിക വായനയ്ക്ക്
## പുറംകണ്ണികൾ
*http://pipl.com/directory/people/P.N./Dhar 
*http://timesofindia.indiatimes.com/topic/P-N-Dhar
*http://timescontent.com/tss/showcase/preview-buy/35481/Business/P-N-Dhar.html
*http://www.goodreads.com/book/show/290381.Indira_Gandhi_the_Emergency_and_Indian_Democracy

വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
വർഗ്ഗം:1919-ൽ ജനിച്ചവർ
അഞ്ചുതെങ്ങു കോട്ട

ലഘുചിത്രം|വിശദീകരണ ബോർഡ്
തിരുവനന്തപുരം ജില്ലയിൽ ചിറയിൻകീഴ്‌ താലുക്കിലെ ഒരു കടലോര ഗ്രാമമായ അഞ്ചുതെങ്ങിൽ ഈസ്റ്റ്‌ ഇന്ത്യ കമ്പനി 1695-ൽ കെട്ടിയ  ഒരു കോട്ടയാണ് **അഞ്ചുതെങ്ങ് കോട്ട** എന്നറിയപ്പെടുന്നത്. ഈസ്റ്റ്‌ ഇന്ത്യ കമ്പനിക്ക്‌ വ്യാപാരാവശ്യത്തിനു വേണ്ടി ആറ്റിങ്ങൽ മഹാറാണി കൽപ്പിച്ചു നൽകിയ ഒരു പ്രദേശമാണ് ഇത്. ആറ്റിങ്ങൽ റാണി ബ്രിട്ടീഷ് ഈസ്റ്റ് ഇൻഡ്യാ കമ്പനിക്ക് അഞ്ചുതെങ്ങിൽ ഒരു ഫാക്ടറി പണിയാൻ 1684-ൽ അനുവാദം നൽകി. 1690-ൽ ഇവിടെ ഒരു കോടതി പണിയാനുള്ള അനുവാദവും ലഭിച്ചു. കോട്ട പണിതത് 1695-ലാണ് . 

ചതുരാകൃതിയിലാണ് അഞ്ചുതെങ്ങ് കോട്ടയുടെ നിർമ്മാണം. ശിലാഫലകങ്ങളോടുകൂടിയ ധാരാളം കല്ലറകൾ കോട്ടയോട് ചേർന്നുണ്ടായിരുന്നു. അവയിൽ ഏറ്റവും പഴയത് 1704 ൽ നിർമ്മിച്ചതാണ്. ഒരു ഫലകത്തിൽ ഇങ്ങനെ രേഖപ്പെടുത്തിയിരിക്കുന്നു. ‘അഞ്ചുതെങ്ങിലെ കമാണ്ടറായ ജോൺ ബാബോണിന്റെ പത്നി ഡി ബോക്ക് ഇവിടെ അന്ത്യ വിശ്രമം കൊള്ളുന്നു.’ അവരുടെ ജനനതീയതി 1678 നവംബർ 4 എന്നും മരണ ദിവസം 1704 എന്നും രേഖപ്പെടുത്തിയിരിക്കുന്നു.

കേരളത്തിൽ ആദ്യമായി ബ്രിട്ടീഷുകാർക്കെതിരെ ഒരു സംഘടിത കലാപം ഉണ്ടായതു ഈ കോട്ട കേന്ദ്രീകരിച്ചായിരുന്നു. 1721 ൽ രാജ്ഞിയെ കാണാൻ പോയ ഒരു സംഘം ബ്രിട്ടീഷുകാരെ നാട്ടു പ്രമാണിമാരുടെ നേതൃത്വത്തിൽ ഒരു സംഘം ആക്രമിച്ചു കൊലപ്പെടുത്തി. തുടർന്ന് ആറു മാസത്തോളം കോട്ട ഉപരോധിക്കുകയും ചെയ്തു. തലശ്ശേരിയിൽ നിന്ന് കൂടുതൽ സേന എത്തിയാണ് കലാപം അടിച്ചമർത്തിയത്. വേലുത്തമ്പിയുടെ കാലത്ത് ബ്രിട്ടീഷുകാർക്ക് എതിരെ നടന്ന കലാപത്തിലും കലാപകാരികൾ ഈ കോട്ട ഉപരോധിച്ചിരുന്നു. 1810 ൽ ബ്രിട്ടീഷ് റസിഡന്റായിരുന്ന മെക്കാളെ കോട്ട തിരിച്ചു പിടിക്കുകയും 1813 ഓടെ കോട്ടയിലെ പ്രവർത്തനങ്ങൾ അവസാനിപ്പിക്കുകയും ചെയ്തു. തുടർന്ന് കോട്ടയും പ്രദേശവും തിരുവിതാംകൂർ രാജ്യത്തോട് ചേർക്കപ്പെട്ടു. 1921 മുതൽ പുരാവസ്തു വകുപ്പിന്റെ മേൽനോട്ടത്തിലാണ് കോട്ട.

## പ്രാധാന്യം
ഇംഗ്ലണ്ടിൽ നിന്നെത്തുന്ന കപ്പലുകൾക്ക് സിഗ്നൽ നൽകാനാണ് കോട്ട ഉപയോഗിച്ചിരുന്നത്.  ഈസ്റ്റ് ഇൻഡ്യാ കമ്പനിക്ക് മലബാർ തീരത്തു ലഭിച്ച ആദ്യത്തെ സ്ഥിരം താവളമായിരുന്നു ഇത്.  ആംഗ്ലോ മൈസൂർ യുദ്ധത്തിൽ ഈ കോട്ട ഒരു പ്രധാന പങ്കു വഹിക്കുകയുണ്ടായി. 

## ഇന്നത്തെ സ്ഥിതി

ഇവിടുത്തെ ജനങ്ങളുടെ പ്രധാന ഉപജീവന മാർഗ്ഗം മീൻ പിടിത്തവും വ്യാപാരവും ആയിരുന്നു. ഇപ്പോൾ ഈ കോട്ട ഉപേക്ഷിക്കപെട്ട നിലയിലാണ്, എന്നാലും ഈ കോട്ട കാണാൻ ഇപ്പോഴും ധാരാളം പേർ എത്തുന്നുണ്ട്. ഈ കൊട്ടയ്ക്കുള്ളിൽ നിന്നും കടലിലേക്ക്‌ പോകുവാനും കടലിൽ കിടക്കുന്ന കപ്പലിൽ നിന്ന് സാധനങ്ങൾ കൊണ്ട് വരുന്നതിനും വേണ്ടി ഒരു തുരങ്കം നിർമ്മിച്ചിട്ടുണ്ട് . ഇത് ഇപ്പോൾ അടച്ചിട്ടിരിക്കുകയാണ്. ആടുമാടുകൾ ഇതുവഴി ഇറങ്ങി ആപത്തിൽപെട്ടതിനാലാണ് ഇങ്ങനെ ചെയ്തത്. ഈ കോട്ടയോട് ചേർന്ന് ഒരു പള്ളിയും പള്ളിക്കൂടവും പ്രവർത്തിച്ചുവരുന്നു.

## അവലംബം

വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ കോട്ടകൾ
ഇംതിയാസ് ധർക്കർ

ഇന്തോ-ആംഗ്ലിയൻ കവയിത്രിയായ **ഇംതിയാസ് ധർക്കർ** 1954-ൽ ലാഹോറിൽ ജനിച്ചു. ബ്രിട്ടനിൽ വളർന്ന ഇവർ പിന്നീട് മുംബൈയിൽ താമസമാക്കി. ദൃശ്യ-ശ്രാവ്യ കൃതികൾ (audio-visuals) രചിക്കുന്നതിലും സംവിധാനം ചെയ്യുന്നതിലും ഇവർ പ്രതിഭ തെളിയിച്ചു. 1975-85 കാലഘട്ടത്തിൽ ഡെബെനേർ എന്ന പ്രസിദ്ധീകരണത്തിന്റെ കവിതാവിഭാഗം എഡിറ്റർ എന്ന നിലയിൽ പ്രവർത്തിക്കുകയുണ്ടായി. ഇതിൽ പ്രസിദ്ധീകരിച്ച പല കവിതകൾക്കും ചിത്രം നൽകിയത് ഇംതിയാസ് ധർക്കർതന്നെ ആയിരുന്നു. പ്രസിദ്ധ ഇന്തോ-ആംഗ്ലിയൻ കവിയായ നിസിം എസെക്കീലിന്റെ ചിത്രം 1978-ൽ പ്രസിദ്ധീകരിച്ചത് ഇവർക്ക് കൂടുതൽ പ്രശസ്തി നേടിക്കൊടുത്തു.

## പ്രധാന പ്രസിദ്ധീകരണങ്ങൾ

പർദ (1989), പോസ്റ്റ്കാർഡ്സ് ഫ്രം ഗോഡ് (1994) എന്നിവയാണ് ധർക്കറിന്റെ പ്രധാന കവിതാസമാഹാരങ്ങൾ. ഇസ്ലാമിക സമൂഹത്തിൽ വളർന്നുവരുന്ന ഒരു സ്ത്രീയുടെ വിവിധങ്ങളായ അനുഭവവിശേഷങ്ങൾ പർദയിലെ കവിതകളിൽ ആവിഷ്കരിച്ചിരിക്കുന്നു. പർദാ സമ്പ്രദായത്തിന്റെ ആക്ഷേപഹാസ്യാത്മകമായ ചിത്രീകരണം *പർദ II* എന്ന കവിതയിൽ കാണാം. *എ വുമൺസ് പ്ലെയ്സ്* എന്ന കവിതയിലാകട്ടെ, ഒരു സ്ത്രീ അലർച്ചയും ഒപ്പം പുഞ്ചിരിയും അമർത്തിവയ്ക്കണമെന്ന മാമൂൽപാഠം കവയിത്രിയുടെ രൂക്ഷമായ പരിഹാസത്തിനു ശരവ്യമാകുന്നു. *ദ് ചൈൽഡ് സിങ്സ്*, *നോ-മാൻസ് ലാൻഡ്* എന്നിവയാണ് ഈ കവിതാ സമാഹാരത്തിലെ മറ്റു പ്രധാന കവിതകൾ.

## ചിത്രപ്രദർശനങ്ങൾ

ഇന്ത്യയിലും വിദേശത്തും ധാരാളം ചിത്രപ്രദർശനങ്ങൾ നടത്തിയിട്ടുള്ള ഇംതിയാസ് ധർക്കറിന്റെ പോസ്റ്റ്കാർഡ്സ് ഫ്രം ഗോഡ് എന്ന കവിതാസമാഹാരത്തിൽ കവിതകൾക്കൊപ്പം ചിത്രങ്ങളും ഉൾപ്പെടുത്തിയിരിക്കുന്നു. കവിതയും ചിത്രകലയും തമ്മിലുള്ള പരസ്പരപൂരകത്വത്തിന്റെ ഉത്തമ നിദർശനമാണ് *ലിവിങ് സ്പെയ്സ്* എന്ന കവിത. പർദയിലെ കവിതകളിൽ കവയിത്രിയുടെ വൈയക്തികാനുഭൂതികൾക്കാണ് മുൻതൂക്കമെങ്കിൽ ഈ സമാഹാരത്തിൽ സാമൂഹികാംശം കേന്ദ്രബിന്ദുവായി മാറുന്നു.

## പുസ്തകങ്ങൾ

*പർദ. (ഓക്സ്ഫൊർഡ് യൂണിവേഴ്സിറ്റി പ്രസ്സ്, 1989)
*പോസ്റ്റ്കാർഡ് ഫ്രം ഗോഡ് (1997)
*ഐ സ്പീക് ഫോർ ദി ഡെവിൾ. (പെൻഗ്വിൻ ബുക്സ് ഇന്ത്യ, 2003)
*ദി ടെറോറിസ്റ്റ് അറ്റ് മൈ ടേബിൾ (പെൻഗ്വിൻ ബുക്സ് ഇന്ത്യ, 2007)
*ലീവിങ് ഫിഗെർപ്രിൻഡ്സ് (2009). 

## പുറംകണ്ണികൾ
*http://www.helpmewithenglish.co.uk/page_1545584.html 
*http://www.english-teaching.co.uk/freeenglishteachingresources/blessing.pdf 
*http://www.helium.com/items/231689-poetry-analysis-blessing-by-imtiaz-dharker 
*http://india.poetryinternationalweb.org/piw_cms/cms/cms_module/index.php?obj_id=2720 
*http://www.imtiazdharker.com/poems
*http://www.festivaldepoesiademedellin.org/pub.php/en/Diario/05_01_10.html 

വർഗ്ഗം:1954-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ആംഗ്ലോ-ഇന്ത്യൻ കവികൾ